text:
Seb-gʋndã:
A Dokteer Naagɩ ɭbraahɩɩm Arfag
Sẽn leblga sebrã ne Moorã:
A Umar Bũnkũngu la a Nuuh Soore
Gʋls-remsdã:
A Huseeni Wedraogo
D na n sɩnga d tʋʋmdã ne Wẽnd yʋʋrã Alkarka, sẽn yaa dũni yols-zãng Naabã , sẽn yaa laahr welg-n-yols Naabã
Woto yaa sebr sẽn wilgd Lɩslaoongã (Moeemdã)- hakɩɩka
Rag-noor la tɩʋʋsgo
Koeeg-koeeg bʋʋg zʋʋre.
Gaf-kãnga kõta bilgr sãnda, sẽn yaa Lɩslaoongã neeremã la a bedremã hakɩɩka.
-Ad a kengda tõnd, tɩ d tall niya sõmbse, la yalsg-zĩig sẽn sõmbe, la tẽ-sõngo, la ges-sõngo ne neb a taabã weengẽ.
-Ad a wilgda tõndo, tɩ d maan bas-tɩ-loog ne nebã, la d nong nebã bũmb ning d sẽn nong ne d mensã.
-Ad a soosda tõnd ne no-yõgneg, la nẽng-yolsgo, la bʋ-bʋʋd ne nebã ne sɩda la pʋ- peelem.
-Ad a togenda tõndo tɩ d tʋm ne neb a taabã ne zʋgdo
-Ad a sagenda tõnd ne zʋg-sõngo, la na-kẽndr sẽn ya tɩrg ne nebã.
-Ad a wilgda tõnd, tɩ d tʋm bʋg-bʋge, la ni-bãa-zoeega ne ning-saalbã la rũmsã la liʋʋli wã.
-Ad a kãndegda tõnd tɩ d waoog d roagdbã-yiibã, la d waoog kãsembã la d zã-ba, la d maan d nebã neere, la d pagbã la d koambã neere, la d vɩɩmd ne-b bʋg-bʋg la nonglem.
-Ad a kengda tõnd ne yɩlgemde la peelem sũurẽ wã, la yĩngẽ wã, la zĩig ning sẽn be tõnd kɩremsã, la a leb n sagnd tõnd tɩ d yiis sẽn namsd neda sor zugu.
-Ad a kengda tõnd tɩ d sõng la d rɩlg nin-valemse, la talse, la tʋlsem dãmba, la koms-rãmba, la d teel-ba.
-Ad a togenda tõnd tɩ d tagse, la d tags n gese ne yam, la d mẽ d bʋʋdã tagmas vẽeneg zugu.
Rẽ yinga yãmb bãnga sẽn yaa a soab bɩɩ?
Taoor tɩ d na n pa puk yellã n togs-yã, t'y bãng-a hakɩɩka. Yalsɩ tɩ d tees n wilg-y yesa tɩ ad ….
-A togsda tõnd tɩ ad nebã fãa yaa a yembre, tɩ pa baood n na n ges buudu maa kõbgo, maa tẽnga ye.
-A sagenda tõnd tɩ d ra nams nebã ye, maa d maan-ba n zʋʋg toadga, la d ra yaal-b, maa d paoog-b ye.
-A welgd n wilgda tõnd vẽenega, yaa bõe tɩ tõnd be ka? La an n yiis tõndo? Yaa ye la tõnd teesda? la tõnd yaoolem-zĩig yaa ye?
-A kãndegda tõnd, tɩ d tũ Wẽnde, la tõnd ne wẽnaam sʋka yɩ neere, la ne d mensã, la tõnd ne neba a taabã sʋka yɩ neere la laafɩ sã pa b beega tõnd.
-A loekda vẽenga, tõnd sũurã la d fãa-fãa sogsgã
- Sɩd-sɩda, a togenda tõnd sɩd-vẽenega, la põsga, la yĩn-yõgnego, la zu-noog sɩd-sɩda, la tɩlgre, la vʋɩɩm sẽn pa sate, la pʋɩ-bedre.
Rẽ yĩnga fo kõta sɩd tɩ vẽneg-kãnga sẽn be neerã yaa…………
Lɩslaoongã (Moeemdã)?
Wakat ning tõnd yamã sẽn wat n za n na Balle, maa a rɩk tags-kʋd ninsi, maa pa-ta-kʋɩlg-n-yõng-koom ninsi, wakat kãnga tõnd pa na n toll n yã bũmb neerem, maa a hakɩɩk ye.
-Tõe tɩ fo tara tags-yood Lɩslaoomdã zugu. Fo leb n tõeeme n get Lɩslaoongã wala radio-rãmbã, la tele-rãmbã sẽn gomd toto ninga bala, la b sẽn gomde Peleng-yɩgsdbã yellã, neb saar nins sẽn dɩk kedgr la peleng-yɩgsgã sorã, tɩ fo pa baood n na ges diin, maa buud ning b sẽn yitã ye, tɩ lɩslaamba yaol n pa Peleng-yɩgsdb ye; wala maa fo karmame, maa fo wʋma Lɩslaoongã yelle, zĩisẽ, sẽn pa tar bas-n-yam ye, maa zĩis sẽn golme, n maoodẽ n na n sãam Lɩslaoogã la Lɩslaambã yʋʋre, sabab-rãmba la rabb wʋsg yĩnga.
Rẽnda yĩnga, la m boond foo, tɩ f karem seb-kãnga, ne pʋ-peelem, la yam sẽn pake, la f kelg bũmb ning sebrã sẽn togsdã, sẽn yaa Lɩslaoongã neermã, la a sõnblemã, la a vẽenmã, la a nana wã.
La d sã n na n dɩk bilgr a vẽenmã zugẽ, la a nẽermã, la a zɩslmã, d mikdame tɩ Lɩslaoongã welga ne a taabã, ne yel nins sẽn watã:
-Vẽenem bee be, sẽn kẽed ne Dũni wã Naang pʋgẽ.
-Vẽenem bee be, sẽn kẽed ne tõnd Naaneg weengẽ.
-Vẽenem bee be, sẽn kẽed ne tõnd tũudma weengẽ.
-Vẽenem la fasɩ sẽn kẽed ne d Soaba a Wẽnd bãngrã pʋgẽ.
-Vẽenem sẽn kẽed ne Tũudma weengẽ.
-Vẽenem sẽn wilgd zu-nõog hakɩɩk sor paoongo, la sũ-noog tekẽ.
-Vẽenem sẽn kẽed ne kũuma poor yikrã daarã.
-Vẽenem sẽn kẽed tõnd yaoolem-zĩndgã zĩigẽ (Argẽnã la Bugemã).
-La taoor tɩ d na n pa bob so-toak kãnga, n na n bao vẽenem, Lɩslaoongã neeremãa la a zɩslemãa, yals-y tɩ d tẽeg Lɩslaoongã gom kaeesã maama, sẽn yaa gom-mumã:
-Wẽnde (A naam yɩlg n zẽke):
D sa n yetɩ "Wẽnde" yẽ yaa Sobẽn-yenga sẽn yaa Sɩdã, sẽn yaa Naandã yʋʋre "Allah" laarabiimd pʋgẽ. Lɩslaoongã wilgda tõndo, tɩ Wẽnd la ninsaalbã fãa Soab hakɩɩka. Laarb-rãmb nins sẽn da yaa Yahuud-rãmb la Nasaar-rãmbã, b ra yeta yû-kãnga (Allah) Wẽnde, tɩ raabã yaa Soabã (Wẽnde).
-A Mohammad:
Yẽ yaa nabi-yaam baasdg, Wẽnd sẽn yaa a Yembrã n yaa Sɩdã, sẽn tʋsm-a nebã fãa-kɩap nengẽ.
-Lɩslaoongã(Moeemdã):
Rat n yet tɩ yaa sak n tũ, la tũudem, la bas-m-meng n kõ Wẽnde, sẽn yaa a Yembrã, n yaa Sɩdã.
-More (Lɩslaama).
Yẽ yaa nẽd ning sẽn kõ sɩd ne Wẽnde, la a kẽ moeemdã A meng yĩnga, la a tũ-A, la a tũ nabiiyaamã, sẽn yaa a Mohammadã (Pʋʋsg la tɩlgr be a yĩnga).
-Kʋr-aan wagellã:
Yẽ yaa Wẽnd goama, b sẽn tʋms a nabiyaama a Mohammad (Pʋʋsg la tɩlgr be a yĩnga), la yẽnda la gaf-rãmb nins Wẽnd (A naam zẽkyã) sẽn sikã baasdga.
Sẽn na paam leokre, ne ninsaalbã sũur fãa sogsgo
Ad Lɩslaoongã leokda bũn-naandsã sũyã fãa sogsgã; wala:
1-Yellã hakɩɩk yaa wãn-wanã?
2-An n naand tõndo?
3-An la tõnd Soabã sɩd-sɩda?
4-An la Wẽnd nabiyaam pidsgã?
5-An la tõnd tũuda?
6-An la tõndo?
7-Bõe yĩng tɩ tõnd wa be ka?
8-Bõe n be kũumã poorẽ?
9-Laahr vʋɩɩmã yaa wãn wãna?
10-Tõnd Yaoolem zĩndig-zĩig yaa yeenẽ? yaa Argen bɩ yaa bugumẽ?
11-D na n paama yĩ-yõneg sɩd-sɩda a wãn wãna? la wãn wãn la d paamd paoongo, la zu-noog sɩd-sɩda?
12-D paamda vʋɩɩm sẽn pa tar saab a wãn-wãna?
Ne yam la sũur sẽn segle, n dat n bãng sɩda, m kot-f lame tɩ f karem ne sɩd la pʋ-peelem, la f mengã bʋ f toor tɩ d gese.
Yellã hakɩɩk yaa wãn wana?
Lɩslaoongã wilgame n tabnde tɩ ad Wẽnd sẽn yaa a Yembr n yaa Sɩdã, Yẽ n naan bũn-naandsã fãa. Ad yaa Yẽ sẽn yaa Soab-n-Kẽeng kãnga (Allah), n naan ninbuiidã gilli, la we-rũmsã, la A naan tẽngã, ne a taẽesã, la a mõagã, la a kʋɩlsã, la a bũmb-buildi wã, la a wetã, la Yẽnda me n naan Wĩntoogã, la kiuugã, la ãdsã, la sa-rotã, la yʋngã, la wĩndgã.
Rẽnd bũn -naands kaẽesã fãa, tõnd sẽn mi b rãmbã, maa d sẽn pa mi-ba, maa ninsaal-buud fãa sẽn na n pa vẽneg n bang-b nanda, ad b fãa gilli, yaa bilgr sãnda bala, sẽn wilgd a naangã kẽeng sẽn pa tar sõore, la pa tar teka.
Ad wẽnde, Yẽ la vʋɩɩma naanda, la kũumã, la vʋɩɩm ning sẽn be kũuma poorã (Laahr vʋɩɩmã)naanda. Rẽnd Yẽ la bũm fãa naanda, (A naam yɩlg n zẽke).
Ne rẽ fãa, nebã sãnda tõe n wa tagsdame tɩ bamb naanegã la b belmã yaa sẽn tũ ne yɩɩ-m-toore, maa ne b meng yam-daabo. D sã n bas n na n ges bãngr pʋgẽ, tõnd sẽn gom bũmb ningã maana : Yɩɩm-toorã. Rat n na yeelame tɩ bõe? La a bilgr yaa wãn-wãna?
M tẽedame tɩ yãmb na n sakame, tɩ d sãa yet tɩ ween-vɩɩgoo, a gubga ne ãdsã, la sa-roodã, la bũn-zoets sẽn be saasẽ, la bũm-bũndĩ, la tɩɩse, la kosoodo, la taẽese, la moaga, la kʋɩlse, la tẽngã, la wĩntoogã, la ãdsã, la zĩng sẽn pa bãmba, sẽn yaa bũn-yoodo.
Rẽ yĩnga yel-kaẽesã, n naan b mense? Bɩ bamb n naan bũn-naandsã?
Kʋr-Aan Wagellã kõta tõnd kibare neer-neere la vẽeneg vẽenega tɩ: "Yaa yãmba a neba, tũ-y Soab ninga, sẽn naana yãmba, la a naan neb nins sẽn deng yãmb taoporã, tɩ-y na paam Wẽn-zoeega" Naafã sʋʋrã, (Al-bakara) 21.
(A - Wẽnd - naana saasã la tẽngã ne sɩda, A kẽesda yʋngã wĩntoogã pʋgẽ, la A kẽesd wĩntoogã yʋngã pʋgẽ, la A nom wĩntoogã la wĩndgã, b yen-kam fãa zoetame n na tãag wakat sẽn yãk raare, ad Yẽnda la wilb Naaba n yaa Yaafda). Sʋʋratʋ 039 Azʋmar (sʋla), 5.
"la Yẽnda la Soab ning sẽn naan yʋngã, la wĩndgã, la kiuugã, tɩ b yen-kam fãa ya sẽn be ween- vɩʋʋg pʋga n dugda" Nabiyaam-dambã sʋʋrã, Al-anbi-yaa-a) 33.
D sã n na n ges neng a to, neb nins sẽn kõt sɩd ne yɩɩm-toorã, b wẽeda no-koeema, tɩ bamb pa kõt sɩd ne Wẽnd ye, tɩ bamba bala koeeg-koeega, b pa tõe n yãnd Wẽnd ye, maa b sɩɩs -A ye, maa b bao mams-n-gesg A zugu ye, (A naam yɩlg n zẽke).
Yʋʋma wãn sẽn looge, ned a yen sẽn ya mam yaka, sẽn be tẽng b sẽn boond tɩ (Oregon) Amerik soolemẽ wã, n wa n ges maam m zakẽ wã. Tɩ tõnd sõs yel-wʋsg zugu, sẽn yi yel kãeesã pʋgẽ, d sõsã soabã võor la a belmã yelle.
Neda kɩɩsda Wẽnd belmã, mam yakã sẽn yaa nin-kẽema yõka kafe wã taablã pãbr ne a nugu la a yetẽ: "Mam kõta sɩd ne taabl kãnga, bala mam tõe n sɩɩs alame…m tõe wʋm a rãamde"
Tɩ mam maood n na n sõs ne-a wala yam pʋgẽ, mam teesa lampã sẽn be roogã pʋgẽ n soak-a:"Rẽ yĩnga fo kõta sɩd ne kʋʋra wã pãng bɩɩ?" A leokame: "n ye wae."
M soakalame: " Rẽ yĩnga fo tõe n yã pang maa kʋʋrã ning sẽn widgd bugmã bɩɩ?". "a yoo" a leokrã yɩɩ woto.
Rẽ poorẽ, m soak-a la sogs kãeesã:
-Rẽ yĩnga fo yãa ne f ninã a yiibã, pemsem ning tõnd sẽn vʋusd ne wã bɩɩ?
-Rẽ yĩnga fo tara yĩng-sidga? Fo yĩng-sidgã kõbg yaa wãn-wãna, a yaa wãn toto, la a bedrmã yaa wãn-toto?
-Gõeem yaa wãn-wãna? A kõbg yaa wãn-wãna, A zɩslmã yaa wãn-wãna?
-Yel sõor waoog tõnd sẽn kõt sɩd ne-a tɩ d pa yã-a ye.
Sẽn leb n tũud ne segb a to, mam yeka ra-sãnga, sẽn boond t'a Kiris (Chris) ne a paga, lotel pʋga, Oslo, Nervees soolm wã ( Norvège), la tõnd sẽn yẽs ne taab nonglem yẽsg pʋgẽ, mam soaka a (Kiris): " Yalla sã ya ne foo vɩɩmã yaa bõe raab n be a pʋgẽ?" a kiris loekame ne yel-solemde: " wã yaa pipi mam sẽn wʋmd sokr sẽn wẽnd woto!" la a le yeele: " M tẽedame tɩ raab pa be mam vɩɩmã pʋgẽ ye" la a baasa ne a gomdã: " Mam pa kõt sɩd ne soab fãa baa yen". Tɩ mam soak-a: "Bõe yĩnga?"
T'a leoke " Bala mam pa yẽ-a ye." La mam sẽn na n leok a gomdã, m soakalame (ne no-yõgnega): F nõnga f paga bɩɩ?
Rẽ yĩnga fo tõe n yã nonglem-kãnga ne f nifrã bɩɩ?
Fo nonglema kõbg yaa wãn-wãna?
Nong-kãngã zɩslemã yaa wãna?
Bõe la a Kiris ne a paga na n maan sogs kãeesã weengẽ?
Modg n tags n ges!
Rẽnd sã n yaa woto, tõnd pa tõe n yã wã, maa teedã bilgrã, wala nonglem, la yĩng-sidgã, wala d sẽn sɩɩsd bũn-koeengã, pas takd tõndoo n kẽng nonglem-kãnga la belem-kãngã hakɩɩkã kɩɩsg ye, maa yĩng-sidg kãnga hakɩɩkã kɩɩsg ye.
Rẽnd kell n yaa woto bala, tɩ tõnd sãa yɩɩme n pa tõe n yãn Wẽnde vɩ-kãngã pʋgẽ, tõnd nifã gesgã sẽn tar teka yĩnga, la tõnd tõog nins sẽn pa tõe n deeg Wẽnd zɩslemã, rẽnd sõmbame tɩ rẽnda ra wa kɩt tɩ tõnd kɩɩsd Wẽnd belemã ye.
Ad Wẽnd belemã- (A naam yɩlg n Zẽke) yaa vẽeneg sẽn puki, d leb n tõeeme n pʋg a vũunã ne yolyole, a yel-soalmã pʋgẽ la tagmas rãmbã sẽn pa tar teka, yaa sẽn vẽnege, bũm-bãaneg sẽn pa tar tek naang pʋgẽ, la yĩng-pʋgẽ bũmb-vʋɩɩlɩ, la gĩina, la nẽms, la bũn-naandg fãa pʋgẽ.
Sẽn leb n paasd rẽnda, ad Wẽnd nabiyaam-dãmb tus ka teka, la tus kẽems-kẽesms sẽn yaa tõodbã, sẽn sɩng ninsaal belem tekẽ sẽn loge, b kenga Wẽnd belmã yelle, la b kõ sɩd ne-A. La d sok d mens n gese rẽ yĩnga sakda yam la gom-tɩrg pʋgẽ tɩ d yĩm la d pa tags n ges bamba tus kẽem-kẽemã kasetã, sẽn yaa yel-soalmã la nebã? tags-koees sãnda yĩnga? Tɩ tags kãesa meng yikr yaa nana? (Wala a Sarl Darweene –Charles Darwin- ges koeegã sẽn kẽed ne naangã sɩngr weengẽ, ges-koeeg ning b sẽn yik-a, la b tõdg-a, sẽn kẽed wala bãngr vaysg pʋgẽ, la bao-n-bãng pʋgẽ).
Yaa woto la hakɩɩk vẽenega, Lɩslaoongã dĩina pʋgẽ, hakɩɩk ning sẽn kengd Wẽnd belemã la A yembgã, Rẽnd soab hakɩɩk pa be, tɩ sã n pa Wẽnde, sẽn yaa bũn-naandsã naandã, la sẽn yaa belemã fãa naandã , (A naam yɩlg n zẽke).
Rẽnd yaa tɩlae ne tõnd tɩ d kõ sɩda, tɩ ad ned pa be, la bũmb me pa be n yɩɩd wẽnd ye, maa t'a bilgr yaa wa wẽnd ye. Ad Wẽnd sẽn yaa sɩdã, A nana tõndo, sẽn na yɩl tɩ d bãng-A , la d tũ-A, a Yembr tãa, la neb nins sẽn tũud-A ne tũ-sõngo, la b tũud-A saglsã, ne tũudem sẽn pidi, b na n kẽe Argena (Vʋɩɩm doog sẽn pa satã). D sã n na n ges nẽng a to, neb nins sẽn kɩɩsd Wẽndã la b pʋgd b yõyã yam-leedã, la raab-yoodã, b na n tala bamb n kẽng………..Yãmb tẽedame tɩ tʋgda ye?
Tõnd ned fãa tõe n paama zu-nõog sɩd-sɩda, la yĩ-yõgneg tekẽ, la yaa d sẽn na n kõ sɩd ne Wẽnd pʋgẽ bala, la d sak n tũ-A wã, la d tũ A sagslsã
An la Soab Sɩdã?
Kʋr-Aan Wagallã leokda sok-kãnga ne vẽenem sʋʋra-kãnga pʋgẽ, D na n sɩng a d tʋʋmdã ne Wẽnd yʋʋrã Albarka, sẽn yaa dũni yols-zang Naabã , sẽn yaa laahr welg-n-yols Naabã:
1- Yeele: Yẽnda la Wẽnde, n yaa a Yembre. 2- Wẽnd la Tikda. 3- A pa roge, b pa roga.4- Mams-m-taag mẽ baa yembr ka ne A ye. Sʋʋrat 112 Al-iklaas Wẽnd yeemdgo,1-4
Yãwa yaa sʋʋra tore, sẽn yi kʋr-Aan Wagallã pʋgẽ, la sʋʋr kãnga sẽn tar pãngã kõta tõnd kibar sɩd vẽeneg koeeg-koeega la vẽenega, sẽn kẽed ne Wẽnd weengẽ wã sẽn ya a Yembrã, la a yalẽ wã hakɩɩka. Ad a leokda ne vẽenega sogsg sẽn ya sũur sogsgo, sẽn yirb neb tus kẽem-kẽema wã.
Bee sʋʋrã kẽeng kãnga pʋga, la zẽng sẽn pa yẽ, sẽn ya Kʋr-Aanã goamã, d tõeame n bãng A sɩf-rãmba sãnda, sɩf nins sẽn welgd soabã sẽn ya Sɩda, n yi ne soabẽn-dãmb sẽn yaa belg-m-meng soabẽn-dãmbã. La sẽn yi Wẽnd sɩf-kãeesã pʋgẽ, sẽn yaa toor ne- Wẽndã (A naam yɩlg n zẽke):
1) Soab ning sẽn yaa Hakɩɩka yaa Naanda, la A pa bũn-naandg ye.
2) Soab Hakɩɩka yaa a yembre, a pa tar lagm-n-taag ye, a pa saar me ye, a leb n pa roagda, a pa biiga.
3) Wẽnd yɩlgame n yi bũn-naandsã tagsgo, tɩ nin pa tõe n yãn Wẽnd dũni ye.
4) Wẽnd yaa kʋdre, a pa kiidi, a pa tedgde, a pa kẽed yĩngẽ, la a pa sʋʋrd a meng bũmb pʋg me ye, sẽn yi A bũ-naandsã pʋgẽ ye.
5) Wẽnd yaa zã-m-meng Soaba, n yãs ne A meng yelle, n sek A meng n yi A bũn-naandsã, a pa tar tʋlsem ne b ye, rẽnd A pa tar ba, a pa tar ma, A pa tar paga, A pa tar biiga, a pa tar raab ne rɩɩbo maa koom, maa sõngr sẽn yi ne nẽd baa a yembre ye. La bũn-naandsã sẽn yaa Wẽnd n nana, b tara tʋlsem ne Wẽnde.
6) Wẽnd welga ne Waoogr sɩfo, la pidbu, la neerem, sɩf nins neb sẽn pa lagmd-A, la b pa wẽnsd-A a pʋgẽ, sẽn yi A bũn- naandsẽ wã ye, rẽnd bũmb pa be n yaa wa Yẽ ye.
La tõnd rɩka mak-kãeesã, la sɩf-kãeesã, (la zẽng sẽn pa yɩ ne bãmba, sẽn yaa sɩf nins Wẽnd sẽn welg ne a wã, Yẽ a yembre) n yik la d tõdg soab-n-dãmb buud fãa sẽn yaa ziri wã.
-Rẽ yĩnga fo bãnga yel-soondɩ kãeesã bɩɩ?
Rẽnd sã n yaa ne sɩda, Lɩslaoongã gũusda rog-ne ning Wẽnd sẽn naan nebã ne-a wã (wala zʋg-sõngo la nedemdo la ninbãan-zoeega…), ad wẽnd (A naam yɩlg n zẽke) sẽn n mi sẽn solgã, la tõnd mensã tagsgo, la tõnd yamã, la tõnd sũyã, Yẽ n yɩɩd tõnd ne minim, ne yĩ-yõgneg kʋɩlɩng-biisi la a yel-soaandɩ, la yõyã laafɩ, la yamã, la sũyã.
Wãn-wãn la f tõe n paam yam-gãaga, la yĩ-yõgngo?
1-bãng fo soab hakɩɩkã, sẽn yaa a yembrã.
2-kõ sɩd ne Yẽ-A Yembre, (A pa tar lagm-n-taag ye)
3-Tũ A saglsã
4-Kõ sɩd ne Wẽnd Nabiyaam-dãmbã (la A Nabi Mohammad -Pʋʋsg la tɩlgr be a yĩnga)
5-Tẽeg Wẽnd yelle.
6-Kos Wẽnd t'a maan f yel-wẽnã sugri.
7-Tũ wẽnd a yembre.
8-Nong ne nebã a taabã, bũmb ning fo sẽn nong ne f mengã.
9-Yɩ kõata, la f mõdg n nõog nebã sũuri.
10-Mõdg ne pʋ-peelem, la wẽnd Zoeega.
Koeeg-koeega, wãnda yaa kʋɩleng-biis piiga, d tõe n paama yĩ-yõgnego la vʋʋsem, la laafɩ, d mengẽ, la d vʋt-n-taasẽ,la dũni gilli a pʋgẽ, la woto yaa sẽn yi Kʋr-Aan wagellã sanem bokã pʋgẽ, la nabiyaamã hadiis rãmbẽ wã.
D sã na kʋʋ gom-kãeesã koeega, Lɩslaoongã wilgda tõndo, a yẽg-zu-raad a yiibã pʋgẽ: Kʋr-Aan wagallã, la Nabiyaamã sũnna, tɩ tõnd tõe n paama laafɩ, la zu-noogo, la tɩlgre, ne wẽnd minimã, sẽn ya A Yembrã, n yaa Sɩdã, la d kõ sɩd ne-A, kõ-sɩd sẽn pidi, n yaa sɩda, wala sẽn yaa waagib ne tõnd tɩ d kõ sɩda, ne Wẽnd Tẽntʋʋmbã gilli, (la sẽn tʋg n yɩɩd Tẽntʋʋmbã pʋgẽ me, ya nabiyaamã a Mohmmad (Pʋʋsg la tɩlgr be a yĩnga) la d pʋg b kãndgrã, la b saglsã.
La yaa woto bala, D bãng tɩ kõom-ziiga, sẽn na tʋg vʋɩɩm, sẽn ya zu-noog vɩɩm, la yĩn-yõgnogo, la vɩɩm sẽn pa tar saabo, ad yẽ be fo sẽn na n kõ-sɩd ne kaset-kãnga pʋgẽ, la f yeel-a ne f noore: (M tabenda m sũurẽ ne hakɩɩka tɩ soab sẽn na n tũ n tɩlg kae, tɩ sã n pa Wẽnde, m leb n tabenda m sũurẽ ne hakɩɩka t'a Mohammad yaa Wẽnd tẽntʋʋma).
D sã n na n ges nẽnga to, Lɩslaoongã kõta tõnd kibare, tɩ ad kõ-sɩd ne Wẽndã, la a nabiyaam-dambã bal pa sekd tɩ tõnd paam yĩn-yõgnego, la zu-noogo, la tɩlgre ye!
Pa woto ye, yaa tɩlae ne tõndo, tɩ d tʋm sẽn sõmbe, la d tũ Wẽnd a Yembr tãa, la d pʋg A saglsã, la d zãag A sẽn gɩdgã.
Ad sak n tũ Wẽnd saglgã, yaa yẽ la tẽntʋmdã ( tẽtʋʋmbã sẽn wa ne bũmb ningã wã bila, la gom-kãngã (sak n tũ, la bas -m-meng n kõ Wẽnd) a maana laarabiim pʋgẽ yaa Lɩslaoongo.
La sẽn na paam vẽnegre ne bas-m-meng n kõ Wẽndã maanã hakɩɩka la bũmb ning Wẽnd sẽn segl n bĩng sẽn yaa keoore ne neb nins sẽn kõ sɩda la b tʋm sẽn yaa soma, Wẽnd yeela a Kʋr-Aan Wagalla pʋga: "Ad neb nins sẽn kõ sɩda la b tʋm sẽn sõmbã, bamb-rãmb sik zĩiga, yaa Argẽn na-tẽnga (Fɩrdaoosã)" Vadgã sʋʋrã, Kahf 107.
Yaa woto bala, sẽn rat n wẽnẽg woto me , b gʋlsa biiblẽ wã, gom ning sẽn wata:
"Yĩng sẽn pa tar yõore, yaa yĩng kɩɩnga, yaa woto bala, rẽnd lɩɩmaoong sẽn pa lagm ne tʋʋma, yẽ me yaa kũum bala" (kãab paallã, a Zak sebrã pʋgẽ-2:26).
Sẽn leb n paasd rẽ, ad seb-kãnga, (Zak -4:7) a wilga Lɩslaoongã maanã ningã tõnd sẽn togs moas-moasã wã. "sã n yaa woto, b'y bas y meng n kõ Wẽnd".
Ad Moeembã (Lɩsmaambã) kõta sɩd ne Wẽnd a Yembre, sẽn yaa Sɩdã, la b tʋmd sẽn sõmbe, tɩ bamb yaa sẽn tũudi, la b pʋgd b sẽn yet b maan bũm ningã wã, la sagls nins Naiyaam-dãmbã la tẽntʋʋmbã sẽn wa ne wã, wala kõ sɩd ne Wẽndã, la pʋʋsgo la Tiulgu la zõondgo la no-loeere la zaka la sãre maanego, la b yetẽ tɩ "Wẽnd sã n sak" (ɩnsaa Allah) la b wʋsgd Sallem "Asalaamu Alaykum" (Tɩlgr be ne yãmba), la woto la bũmb ning Nabiyaam-dãmbã sẽn da maandã, wala a Musa, la a Yiisa.
Wãnde yaa bilgr-rãmb sãnda, la daliil-rãmb nins sẽn wilg hakɩɩka, Diin neer-kãnga, a yaa a yembre, n yaa Dũni gill Diini, n yaa Wẽnd tẽntʋʋmbã fãa dĩini, yẽ la Lɩslaoongã .
Sãn yaa ne sẽn kẽed ne wa tʋʋmã weengẽ, sõmba ne Lɩslaam, maa ne ned ning sẽn nonga n na n yɩ Lɩslaama, yaa tɩlae ne-a t'a kõ sɩd ne Lɩɩmaoongã sɩd-kũunã zẽngraad a yoobã.
- (Lɩɩmaoongã) sɩd-kũun Zẽng-raad a yoobã:
1-Yaa f kõ sɩd ne Wẽnd ( soab ning sẽn yaa a Yembr n yaa Sɩdã), la zẽng-raoog-kãnga tigma kõ-sɩd ne Wẽnd, la wẽn-yembgo a tũudmã pʋgẽ, la A soblmã pʋgẽ, la A yʋyã, la A sɩf-rãmbã pʋgẽ, la a bãnge, tɩ bũmb b sẽn tũudi, tɩ sõmb ne tũudem, sɩd-sɩda, pa be, tɩ sã n pa Yẽ yen (A naam yɩlg n zẽke).
2-Yaa f kõ sɩd ne A malek rãmbã, la f kõ sɩd tɩ b naan b lame, Wẽnd tẽegr yĩnga, la A pẽgb, la A tũudem, la A saglsã tũub yĩnga.
3-Yaa f kõ sɩd ne A gaf-rãmbã, la rẽnda tigimda Wẽnd gomã A sẽn tʋms a Musa nẽngẽ wã, la a Yiisa (la gʋlsg nins la soalem nins b sẽn n tedgã la b paasã pa lagm ye, la sã n yaa ne Kʋr-Aan Wagallã, yẽ yaa baasg gomde, Wẽnd sẽn siki n kõ Nabiyaam a Mohammad (Pʋʋsg la tɩlgr be a yĩnga). la sɩd la hakɩɩka, Wẽnd gũu Kʋr-Aan wagallã, n yi boogr buud fãa, maa paasga, maa pasg n doglg sẽn pa sɩda.
4-La f kõ sɩd ne A tẽntʋʋmbã, la rẽ tigimdame, a nuuh, la a ɭbraahɩɩma, la a Musa, la a Yiisa, la a Mohammad (Pʋʋsg la tɩlgr be b yĩnga), rẽnd More, a pa kõt sɩd-hakɩɩka, t'a sã n pa kõ sɩd ne a Musa la a Yiisa, tɩ b yiibã yaa tẽntʋʋmba, Wãnd sẽn yaa naandã sẽn tʋsm-ba.
5-Yaa f kõ sɩd ne laahr daarã, la yikrã la bʋʋdã rare. n Bãng tɩ Wẽnd na n bʋʋ nebã ne taab sʋka Al-kɩyaoom rare, ned fãa ne a lɩɩmaoong Sɩd-kũuni, la a tʋʋm tekẽ, ra-kãng daarã, bʋʋdã la geeglgã poorẽ, b bãngda ned ning sẽn na n kẽ zu-noog-vʋɩɩm sẽn pa tar saabã pʋgẽ (Argẽna) la b sẽn na n lob a soaba Gehanem bugmã pʋga.
6-Ya f kõ sɩd ne Wẽnd bʋʋdã la A kordgã, Wẽnd sẽn gʋls ne A minim vẽenegã. Ad kõ sɩd ne Wẽnd bʋʋdã la A kordgã, a kɩtdame tɩ sɩd kõatbã tar bas-m-yam ne Wẽnd, rẽnd bamb yaa yardba, tɩ b yĩis yaa sẽn yõgnee ne bũmb fãa Wẽnd sẽn bʋ la A kord b zugã, zem tɩ yɩɩ somã maa yaa wẽenga, ad kõ-sɩd ne Wẽndã la A bʋʋdã rãmbã, b pa wãagd b tẽeboo, b pa yãkd b yam me ne bũmb raaboo, wakat ninga yela la toom sẽn wat n paam- ba ye. Ad bamb togend n teesda Wẽnd n kot sõngre la fãagre la tuubg-reegre. Kõ-sɩd-kãngã sẽn be neerã, ne Wẽnd la A bʋʋdã, a kɩtdame tɩ Moeembã wʋm yĩn-yõgnego, la vʋʋsem la yarda, baa ne maan-n-zʋʋkã sẽn paamd-ba fãa, la wẽgdã la maan n zʋʋg toadgã, la bu-welsg, la yʋ-sãanga b sẽn yãt wakat fãa wã,
Koeeg-koeega, wãnde la Lɩɩmaoongã sɩd-kũunã zẽng-raado, lɩslaoongã pʋga, yqa tɩlae ne sɩd-kõat sɩd-sɩd fãa t'a kõ sɩd ne-a.
-(Lɩslaoongã) Zẽng-raad a nu wã:
Sẽn paasd Lɩɩmaoogã sɩd-kũunã zẽng-raadã, lɩslaoongã wilgda tõndo, tɩ ad lɩɩmaoong-kãnga, b pʋgendalame ne tʋʋma, rẽnd Lɩɩslaam yaa tɩlae ne-a t'a yik n tʋm lɩslaoongã zẽng-raad a nũ wã la tʋʋ- sõng buud fãa.
Nana-nana la koeeg-koeega, wãnde la Lɩslaoongã zẽng-raad a nu wã.
1-Sahd a yiibã (M tabenda m sũurẽ ne hakɩɩka tɩ soab sẽn tũud n tɩlg kae, sã n pa Wẽnde ye, m leb n tabenda m sũurẽ ne hakɩɩka t'a Mohammad yaa Wẽnd tẽntʋʋma). Wãnde la kaset ninga sẽn yaa tɩlae ne ninsaal t'a yeel-a wã, a lɩɩslaoongã kʋʋm wakato, la a fahm a maana wã la tʋm ne rẽnda. Ad a wilgda Lɩslaoongã neerem la a nana wã.
2-Pʋʋsgã:
Yik n yãnes ne wakat a nu wã yaa tɩlae ( la yẽ tigma yãnesgo, la zõondgo, la tiwlgu la Kʋr-Aan wagallã karengo, la Wẽnd pẽgrã la A tẽegrã, la A yoslgã, la A yaafã wã la Argẽnã baoobã).
La f sã n rat n na n bãng pʋʋsgã neerem, ad a kẽesda tõnd yĩn-yõgnego, la yõ-tongre, la sõngre, la yam-gãaga, tõnd mensẽ wã la d yame wã, la d sũy wã.
La sẽn leb n paasd pʋʋsgã neerem, la zĩir ning fo sẽn wʋmde, ne Wẽnd nabiyaam-rãmbã la A tẽntʋʋmbã, wala a Adam, la a nuuh, la ɭbraahɩm la Musã la a Yiisa, la a Mohammad b ra yɩ n pʋʋsdame, la b tiwnd Wẽnd yĩnga, (A naam yɩlg n zẽke) Rẽnd Mõembã kẽnda Wẽnd nabiyaam-dãmbã la A tẽntʋʋmbã sor zugu (Pʋʋsg la tɩlgr be b yĩnga).
zẽng sẽn pa yɩ ne wã, ad bãngr la la kaoreng wʋsg sẽn be neere n vẽneg n be pʋʋsgã pʋgẽ, la d tõe n paama-la pʋʋsgã pʋgẽ. D sã n na n dɩk bilgri, wala Wẽnd nonglemã la A tũudmã, la gãneg-m-mengã la sãk n tũ-A wã la Wẽnd yembgo, la Kosgo, ra-welge, la pʋ-peelem, la sugri, la gãng-m-menga, la Wẽnd zoeega.
Sɩd la hajɩɩk pʋgẽ, ad Wẽnd yʋʋrã tẽegre ne pʋ-peelem, la gang-m-menga, la kosgo, la yaafa baoobo (Astag fɩroul Laah maanogo) la pʋʋs Wẽnd a Ye yĩnga, ad rẽnda yaa kʋɩleng-bi bed sẽn yaa neeba, ne yõ-tongre, la yĩn-yõgnego, la Baraka.
"Neb nins sẽn kõ sɩd ne Wẽndã, tɩ b sũyã yõgn ne Wẽnd yʋʋrã tẽegrã, D bãng tɩ sũy pa tõe n yõgne tɩ pa tũ ne Wẽnd yʋʋrã tẽegr ye" (Sã-kumb sʋʋra, Raad, 28)
"Yãmb soabã yeelame bool-y maam, tɩ m na sake" (Yaafdã sʋʋrã, gaafɩr 60)
3-Zakã:
Zakã sẽn yaa tɩlae wã, kõta talse, la ninbãan neba. Bãng tɩ zakã la sãra wã sẽn n kõt neb ninsã sẽn tar tʋlsem ne a wã, a yɩlga tõndo, n yi yã-beedo, la beedo.
A leb n yɩlgda tõnd soolmã, la d arzeksã, la a wilg tõnd wɩsg-m- menga, la lagem-n-taar ning sẽn met radg sẽn tar pãnga, sẽn yaa nonglem la waoog-taaba Rakãagr la talg sʋka.
Ad yẽnda, sɩd la hakɩɩka, a sãeegda sõng-taaba, la maneg-taaba, la gãt-taaba, la ma-biiri, nin-buiidã sʋka.
4-No-loeerã:
No-loerr yaa gɩdg-m-meng, n yi rɩɩbo, la yũubu, la kẽed-n-taare wakat (sãnda pʋgẽ. sẽn sɩng fagir pukri n tɩ tãag wĩnd-toog lʋɩɩse)
La sẽn kẽed ne yõod la kareng sãnda sẽn be no-loeerã pʋgẽ:
sẽn kẽed wa yõorã vʋɩɩm weengẽ: Ad no-loeerã paasda Wẽnd-zoeega la pʋ-peelem. Bãng tɩ no-loeerã kiuugã yaa wakat sẽn bedme, sẽn na yɩlẽ tɩ f paam Wẽnd yolsgã la A yaafã wã, la f paam burkĩn-basg n yi bugumã, la vʋɩɩm sẽn pa tar sãabo, Argẽna.
Yaa zʋgdo la yĩn-sidga: Ramadaanã pʋgẽ, tõnd lemda kom la ko-yũud ning sẽn yaa neb tus-kẽemã duni wã ween vɩʋʋg toor-toorã zu-loeegã. Ad a soosda tõndo, ne lagem-taaba, la kũuni, la nebã taabã yel tagsgo, La gãd-m-menga, la kũuni, la zʋg-sõngo.
Sẽn kẽed ne wubrã weengẽ:
Ad no-loeerã kõta tõnd kareng wʋsgo, wala d sã n na n rɩk bilgri, d karemda no-loeerã pʋgẽ tɩ ad minim yood tedgre maa a basbo- wala ligd sãango, rɩɩbã la yũubã pʋgẽ- tõeeme, ad a leb manegda tõnd nõ-kẽndrã, la a minms tõnd sugr maanego la yõk- m-menga
Sẽn leb n paasd rẽ, ad a wilgda tõndo tɩ ad Wẽnd nabiyaam-dãmbã, wala a Mohammad, la a Musã la a Yiisa (Pʋʋsg la tɩlgr be b yĩnga), bamb me ra yɩ loetame.
Yõod sẽn kẽed wa laafɩ wã weengẽ:
Noorã –loees pʋgẽ, ninsãal yĩngã yiisda ka-yoodã la bãasã, log-toeembã la neb nins sẽn tar bãngr ne rɩɩba weengẽ wã, b sãglda nebã ne no-loeere, la b sɩfda t'a ya tɩp-tɩɩm sẽn gɩdg ned n yit bãase, Ad no-loeerã yaa tɩpg sẽn yaa soma ne bãas wʋsgo.
5-Hagiimdã
Rat n na n yeelme tɩ yaa Mak-kẽngre, tẽng ning Wẽnd sẽn Waoogã, n na n tʋg n maan hagiim ninga sẽn yaa waagib ne Lɩslaam fãa, ba yaa vugri a vʋɩɩma pʋgẽ, t'a sã n tara tõogo, a yĩngẽ la a ligdẽ la a yamẽ. Ad hagiimdã nẽema wã, la a somblemã, la a yõodã, yaa wʋsgo n yaa kõbg toor-toore
Ad muumim-dãmba sẽn yaa tus-kẽemse (sẽn yaa kõbgo la buudu la zĩis toor-toor duni wã pʋgẽ) sãkda a ɭbraahɩɩm boollã, (pʋʋsg be a yĩnga). Wala zʋgdo la yam-pukr sẽn be nẽere, f tõe yã wãnde gill fãa hagiimdã pʋgẽ, wala Wẽnd-yembgo, la sãk-n-tũ, la Wẽnd tũudem, la lɩslaoongã ma-biiri, la naag-taaba, la sugri, la yõ-koosgo, la pʋʋsgo, la doaa maanego, la no-loeere, la zẽng sẽn pa wã sẽn yaa yõodo. Ad hagiimdã wakatã segda tign kãsengã sẽn yaa diin tigingu, ad a yaa tiging sẽn pa tar to, ninsãalbã belem pʋgẽ.
La yaa Seg-taab kẽeng-kãngã pʋga, la buud toor-toore la kõbg toor-toore sẽn na n tũ Wẽnd a Yembr, la b pog Tẽntʋʋmã a yembr, la a Lagi Malkom iks (Malcom x ) la neb sãnda sẽn karem n bãnge, la b bãng sũũr loe-n-wãag ning sẽn manegã, la lɩslaoongã ma-biirã, la nebã fãa yaa yembrã, b sẽn wa n kẽng Mak n na n tɩ maan hagiimdã. Al-hagi malkom iks yeelame (yaa Amirik ninsãblsã taoor soabã a yembre): " Ad mam hagiimdã wẽnga mam nẽngã la m yamã, ad a kõo maam yam paalle, rasem pig la a naasã pʋgẽ, tẽns ning sẽn yaa Wẽnd sẽn yɩlga pʋgẽ.
Mam yã bũmb ning mam sẽn pa yã, yʋʋmd 39 pʋgẽ, sɩd la hakɩɩka mam yã buudã gilli, la kõbgã gilli, sẽn sɩng ne neb nins nin sẽn yaa rõodã n tɩ tãag afrik rãmbã sẽn yaa ninsablsã, tɩ b be mabiir pʋgẽ sẽn yaa hakɩɩk mabiiri, Tɩ b be lagem taab pʋgẽ! B vɩɩme tɩ yaa wa ning yenga, la b lagm-taab n tũud Wẽnd wala yĩng a yembre"
Kʋr-Aan Wagallã neeremã la a vẽenmã
Kʋr-Aan wagallã yẽ la bʋʋd sebr ningã Wẽnd sẽn tʋma, sẽn na yillẽ la a tɩʋʋs la a bʋ ninsãal vʋɩɩma, ad a togsda sɩda, la a boon nebã n tog sɩdã sorẽ.
Ad a tigma kibae, la bãngre ninsãalbã weengẽ, la b baasgã sẽn na n yɩ a soaba. Ad Kʋr-Aan wagallã karemda neba, la a zẽkd b ziiri, tũudem weengẽ, la zʋgdo, la yam, la vʋɩɩmã weengẽ, tɩ b sã n bao n na n fahm-a, la b tags n gese, la b maan wa a sẽn sagl-bã. Kʋr-Aan Wagallã yaa yel-solemd sẽn pa sãte, b kõ-a la Wẽnd nabiyaam baasdgã a Mohammade (Pʋʋsg la tɩlgr be a yĩnga).
Tɩ yaa sẽn wilg t'a yaa nabiyaama, la Kʋr-Aanã pa tar to ye, la ned me leb n pa tõe n mamsã a buud lae, la baa ne b sẽn tʋsms-a a Mohammad nengẽ wã(Pʋʋsg la tɩlgr be a yĩnga), sẽn na maan yʋʋmd 1400 sẽn loogã, ne rẽ fãa, Kʋr-Aanã kellame n tãag hall ne rũnda, t'a yaa b sẽn gũ, a kell n paa laarabiimdẽ wã, sẽn yaa a gomd-ma wã, b pa yag n dogleg-a ye, maa b tedga yalẽ wã ye, b pa tedg bũmb ninga sẽn be a pʋgẽ wã me ye.
La seb-kãnga raabã meng-mengã sẽn yaa bilgr-sãndã kũunã, Lɩslaoongã be neerã weengẽ wã, la sẽn na paam wʋmb a yelã pʋgẽ wã, la a yẽng-ra bedã yell pʋgẽ wã, rẽnd d pa na n gom Kʋr-Aanã kʋdmdã la a somblemã ye (a sẽn pa tedg la b pa paas n dogl a pʋgẽ wã me) ad yẽ la kiba-kasẽn baasdg b sẽn tʋms n kõ Nabiyaam a Mohammad (Pʋʋsg la tɩlgr be a yĩnga).
La d sẽn tʋl n na n wilg neebã Wẽnd goama sãnda neerma, la A bʋ-kaoorã, tõnd da bee yirbg pʋgẽ ne bũmb ning tõnd sẽn na n wilg ka wa, bala yãkrã yi toogo, tɩ bala sebrã vɩʋʋga me paoodamẽ. La fo sã n dat paasg ne vẽenem paoongo, sẽn kẽed ne Wẽnd goamã sẽn be neerã la a sẽn yaa yɩlengã weenge? Fo menga tõe n karma Kʋr-Aana f toore.
Wãnde yaa Kʋr-Aan aaya-rãmb sẽn be neere:
Ad kʋr-Aanã Aaya-rãmbã gilli yaa Wẽnd goam, bɩ f yals tɩ d karem la d kelg nas sãnda sẽn be neeere, sẽn yi Kʋr-Aanã pʋgẽ,sẽn vẽnged Lɩslaoongã tagsg sẽn kẽed ne yel sãnda wʋmb pʋgẽ la sũur fãa-fãa sogsgo.
Põasg la bas-tɩ-looge:
(-yeele: Yaa mam yembs nins sẽn maan n zʋʋg b mẽns zugã raa n wãag-y tẽeb ne wẽnnaam yolsgã ye, ad wẽnnaam yaafda zũnuub-rãmbã zãnga, ad yẽnda la yaafg naaba n yaa yolsda) Sʋʋratʋ 039 Azʋmar (zãma rãmba), aaya 53 soaba.
Yaa sɩda, ad Wẽnd yaafda zũnuubã zãnga, wakat ning tõnd sẽn wat n legb n tʋg A nẽngẽ, ne pʋ-peelem la tuubgu, rend Wẽnd maanda neema a yambã zugu ne yaafa la tuubgã reegre, ad Wẽnde -Lɩslaoongã pʋgẽ- Yẽ la laafɩ wã yiib zĩiga la yolsgo, la ad A pa kisg-taab yiib zĩiga la zɩɩm raagr maa peleng-yɩgsg yiib zĩig ye. "Ad Wẽnd nonga tuubdbã la tɩlgdbã" Naafã sʋʋrã, Al-bakara, 222.
La Lɩslaoongã pʋgẽ, sẽn na yɩlẽn paam tɩlgr la vʋɩɩm sẽn pa tar sãabo, fo tõe nana-nana bala, n lebg n tʋg Wẽnd nengẽ la f kõ sɩd ne-A, Yẽ a yembre, la f tʋm sẽn sõmbe, rẽnd tõnd pa tar raab ne nin-sõng sẽn pa beeg sãrb maa a kʋʋboo ye, neb a taab yel beed ying ye.
D sã n na n ges neng a to, ad Lɩslaoongã sãgenda a tũudbã tɩ b maan bas-tɩ-loog ne neb a taabã. Yãwã la wʋmb sẽn be neere, sẽn na paam tɩlgr la yaafa Lɩslaoongã pʋga. Koeeg-koeega, hakɩɩk pʋgẽ, ad a yaa yolsg la yaafa diini.
Tẽes-tɩrga:
" yaa yãmb neb nins sẽn kõ sɩd ne Wẽnde, yɩɩ tẽeg-tɩrg rãmba, ne Wẽnd tũudem, n yaa kaset maanba ne sɩda, la neb beem ra wa maan yãmb nin-wẽense, t'y pa tẽeg tɩrg ye, tẽeg-y tɩrga, tɩ rẽ n pẽ ne Wẽnd-zoeega, la y zoe Wẽnde, ad Wẽnd yaa minim tẽngembiiga ne bũmb ning yãmb sẽn tʋmdã"Lengr sʋʋra, Al-Maa-ɩda, 8.
Ad kʋr-Aanã wilgda tõnd tɩ d yɩ teeg-tɩrg rãmba ne nebã fãa, zem tɩ yaa d zoa-rãmba, maa d beeba, wakat-rãmbã fãa, laafɩ wakat la zabrẽ.
Ad a wilgd a tũudbã tɩ b kẽes-b mensã sɩd sor pʋgẽ la zʋgd sẽn yaa Wẽnd yĩng zʋgdo, pa politik yĩnga, maa meng-raabo, maa nin-buɩɩdã yĩnga, maa rog-n-mik yĩnga ye.
"Ad Wẽnd sagenda yãmb t'y lebs boablã b rãmbẽ, la y sã n na n bʋ nebã ne taab sʋka, b'y bʋ ne sɩda, ad Wẽnd sẽn sãgl yãmb ne bũmb ningã bee neema, ad Wẽnd yaa wʋmda n yaa Neta" (Pagbã sʋʋrã, AnnYiisaa-a 58)
D sã n na n dɩk vẽnẽgr sẽn kẽed ne a neeremã, la a yõodã sẽn pa tar sãabã, la a yolsgã la a tẽeg-tɩrgã, Lɩslaoongã sãgenda tõndo tɩ d gũus bũmb ning Lɩslaoongã bãngdbã sẽn boond tɩ: Darʋʋr- rãmb a nu wã (yel a nu wã sẽn yaa tɩlae tɩ b gũ wã).
Lɩslaoongã sãgenda lɩslaambã, ne bũmb ning b sẽn so wã gũusgu, la neb a taabã sẽn so wã, sẽn kẽed ne yel kãeesã a nu wã weengẽ, sẽn yaa:
1-Diinã
2-Yõorã
3-Yamã
4-Burkĩndã.
5-arzekã.
Ad Kʋr-Aan Wagallã kengda vẽenega, tɩ ned ning sẽn kʋa yõor sẽn pa beege, " yaa wala yẽ soab kʋʋ nebã gilli, la ned ning sẽn yɩ a sabab tɩ yõor vʋɩɩm paa, yaa wala a soab vʋɩɩmsa nebã gilli" Lengr sʋʋra, Al-Maa-ɩda, 32.
La sã n yaa sẽn kẽed ne loeegã gũudem la yam-yãkr pʋgẽ, ad Kʋr-Aan wagallaã wilgdame, tɩ ad " Modg-n-kẽes pa be dĩinã pʋg ye" Naafã sʋʋrã, (Al-bakara) 256.
La woto bala, Lɩslaoongã waoogda ninsãala, la a pa modgd neda t'a kẽe lɩslaoongã pʋgẽ ne pãng ye, la a wilgd-a la lɩslaoongã sẽn yaa vɩɩma fãagr to-to.
Wãnde la lɩslaoongã hakɩɩka la a rasãndã, la a tẽeg-tɩrgã, la a bas-tɩ-loogã, d sẽn wat n tʋmdẽ ne zẽng sẽn pa lɩslaambã.
Rẽ n so tɩ yaa waagib ne tõndo, tɩ d yɩ bas-m-yam rãmba la rat-sɩd rãmba, la tẽeg-tɩrg rãmba tõnd sã n na n kõ d tagsgo neb a taaba yel zugu. La yals-y tɩ d tẽeg Wẽnd (A naam yɩlg n zẽke) koeegã kʋr-Aan wagallã pʋgẽ:
"La neb beem ra wa maan yãmb nin-wẽense, t'y pa tẽeg tɩrg ye, tẽeg-y tɩrga, tɩ rẽ n pẽ ne Wẽnd-zoeega,"Lengr sʋʋra, Al-Maa-ɩda, 8.
La sã n yaa ne sẽn kẽed ne seb-gʋlsdbã, la kʋdemdã gʋlsdbã la kibae-kɩtb nins sẽn rõt Lɩslaoongã la Lɩslaambã tɩ b yaa peleng-yɩgsdba, tɩ pa tũ ne sɩd la pʋ-peelemaa, la b yẽgemdẽ pa nõng lɩslaoongã sãeegrã ne sʋʋg la pãng ye, ad bambã rãmb tara bãas b yamẽ wã la b sũy wã. Bamba la neb nins sẽn sʋʋrd Wẽndee (A naam yɩlg n zẽke) sẽn yaa Yembrã, sẽn yaa Sɩdã la A Nabiyaam a Mohammad (Pʋʋsg la tɩlgr be a yĩnga) sʋʋrg sẽn yɩɩd zanga, la yaalg, la gʋls-naan rãmba sẽn yɩɩd zanga, rẽnd mam sokda m menga n maan yel-solemde:
● Rẽ yĩnga yaa woto la maan-m-yam la tags-m-yama sẽn rat n yeelga bɩɩ? rẽ yĩnga b pa lagemd yela taaba b sẽn wat n tʋm ne lɩslaoongã la lɩslaambã?
● Rẽ yĩnga ned fãa tara maan-m-yam neba taabã yaalgo maa b tʋya maa b paoogr pʋgẽ la b loe-n-wãasgã pʋgẽ, maa f rõd-b fãa tɩ b yaa peleng-yɩgsdba, la nin-kʋʋdba?
● Yaa woto la b na karem nin-pukri (sivilYiisasõ) la la nin-buiidã naam (demokrasɩa) la maan-n-raabo (lɩberte) kombã Karen-dotẽ wã la karen-do-bedẽ wã la ninbuɩɩdã gilli?
● Rẽ yĩnga yaa Lɩslaoongã sʋʋga n kɩt tɩ neb tusã sẽn yaa roap la pagbã, sẽn yaa yam bed rãmbã la sɩd ratba, la pʋ-peel neba, la yam sẽn pak rãmba Dũni wã weeng vɩʋʋs pʋgẽ kẽed Lɩslaoongã rũnda-rũnda?
(seb wʋsg la koees sẽn gʋl, la ẽnternetã (Internet) pʋgẽ sokdame n getẽ yaa bõe yĩnga, la yaa wãn-wãna tɩ d ma-biisa la d tãpogsã lebgd n tʋg Lɩslaoongo wã)
Sã n yaa ne Amirik la Erop sẽn togse, yaa Lɩslaoongẽ paasg la sãeegr tʋʋlem n yɩɩd Diin-rãmbã fãa duni wã pʋgẽ.
Rẽnd yaa bõe tɩ yaa Lɩslaoongo?
Zem- taaba Lɩslaoonga pʋgẽ
Yaa yãmb a nẽba! Ad Tõnd naana yãmba roap la pagba n maan yãmb t'y yaa ninbuɩɩdu, la buud buudu, t'y na bãng taab yĩnga, ad yãmb sẽn yɩɩda waoor Wẽnd nẽngẽ yaa sẽn yɩɩda yãmb ne Wẽn-zoeega, ad Wẽnd yaa mita, n yaa minim tẽngẽ biiga. Sʋʋrat 049 Alhuguraat(Roto), 13.
La sẽn na vẽneg fahen-kãnga sẽn be neerã sẽn kẽed ne Zem-taabã weengẽ Lɩslaoongã pʋgẽ, nabiyaamã yeelame, (Pʋʋsg la tɩlgr be a yĩnga) " a wẽn-na-wat-ne wã moongã pʋgẽ:
(Yaa yãmb neba, ad yãmb Soabã yaa a Yembr, la yãmb yaabã yaa a yembre, laarb pa yɩɩd bu-zẽnga, bu-zẽng me pa yɩɩd laarba, nin-miuug me pa yɩɩd nin-sãblga, nin-sãblg me pa sɩɩd nin-miuugu ye, sã n pa ne Wẽnd zoeega).
Lɩslaoongã wĩnigda tõnd tɩ d ra paoog neba, b buud yĩnga, maa b yĩn-kõbg yĩnga, maa b mengã, maa d tẽng yĩnga, Lɩslaoongã la tɩɩm sẽn yaa vẽenega ne buud-zaba la bu-welsgã zaba sẽn be dũni wã pʋgẽ wã.
Lɩslaoongã pʋgẽ, nin-sãblã la nin-peelsã, yaa ma-biiri ne adm-biiri, b fãa gill yaa ba a yembre, a Adam (Tɩlgr be a yĩnga) b sẽn naan a soab ne tom, rẽnd yaa woto bala, tõnd fãa yii tẽngẽ, d na n le leba tẽngẽ, n le lebg tom yesã, la yaa bõe yĩnga tɩ neba sãnda maan waoog-m-meng la zẽk-m-menga?
Ad Lɩslaoongã kengda zem-taabã weengẽ la ganeg-m-menga, yãwã la kareng nins sẽn tar wʋm-noogo, tõnd sẽn yiisd a Kʋr-Aanã gom-biis pʋgẽ, la Nabiyaamã goam pugẽ, d sẽn gom tɩ looge, la yaa woto bala, la kareng ning a Malkom iks (MalcolmX) a sẽn wa n kẽng Mak n na n tɩ maan higiimdã.
Lɩslaoongã yaa Dũni gill (dĩini) la Tẽntʋmdã me yaa a yembre
"Yeel-y tɩ tõnd kõo sɩd ne Wẽnd la bũmb ning b sẽn sik n kõ tõndã, la b sẽn sik n kõ a ɭbraahɩɩm, la ɭsmaa-ɩɩl, la a ɭsaak, la a yaakʋʋb, la yagẽnsã, la bũmb ning b sẽn kõ a Musã, la a Yiisa, la b sẽn kõ nabiyaam-dãmbã, sẽn yi b Soabẽ wã, tõnd pa welgd nabiyaam-rãmbã ba a yembre ye, la tõnd yaa sãk-n-tũ rãmba ne Wẽnde" Naafã sʋʋrã, (Al-bakara) 136.
Ad moeembã nonga Wẽnd Nabiyaam-dãmbã gilli, la A Tẽntʋʋmbã, la b kõt sɩd ne ba, la rẽ tigimda: Adam, la a Nuuh la ɭbraaahɩɩm, la a ɭsmaa-ɩɩl, la a ɭshaak, la a Yaakuuba, la a Musã, la a Yiisa, la a Mohammad (Pʋʋsg la tɩlgr be b yĩnga), Nabiyaama (Pʋʋsg la tɩlgr be a yĩnga) yeelame:
(Maam n somb ne a Maryam biiga a -Yiisa n yɩɩd nebã duni la laahre, nabiyaam-dãmba yaa sãam-biisi, b ma-rãmba yaa toe-toya, -"rat n na n yeelame tɩ b fãa waa ne Wẽnd-yembgo la sãri -rãmbã yõsa taaba"- la b diina yaa a yembre, nabiyaam pa be tõnd d yiibã sʋk ye) (bʋhaarɩ la muslɩm)
Rẽnd sã n yaa woto, bʋg la duni fãa diini,
n yaa nabiyaam-dãmbã fãa diin yengã ?
Aayar-rãmba a taab yesã sẽn be nẽere, d sẽn tõe n tags a pʋgẽ n ges:
Ad Kʋr-Aan wagallã, neermã la a noomã la a tũusgã pa tar tek ye, sã n yaa woto b'y koll-ma, tɩ m tũus Kʋr-Aanã aaya sãnda, la m pa na n yet tɩ baa fʋɩ, maa m kẽ a pʋgẽ n wels ye, la m kota yãmb t'y tags la y ges aaya-bamba pʋgẽ, sẽn na yɩl t'y paam vẽeneg paasgo, sẽn yaa Kʋr-Aan wagallã sãnem dambẽ wã.
Wẽnd la A Tẽntʋʋma:
(Yẽ la Naab ning sẽn tʋms A tẽntʋʋmã ne kãndegre la sɩd dĩina……) Sʋʋrat 048 Alfath(Pakre) 28.
“A Mohammad pa yɩ n yaa yãmb sʋkã ned ba a ye sãam ye, la ad yaa Wẽnd tẽntʋʋma la a nabiyaam-rãmbã pidsdã, la Wẽnd me yɩɩme n yaa bũmbã fãa mita.
Sulã sʋʋrã, (Al-Ahzaab)40.
Yĩn-yõgnegã la Argenã:
(Yẽ la Soab ning sẽn sik yĩn-yõgnegã muumin-dãmbã sũyĩ, bʋl yĩng tɩ b na paas sɩd-kũuni n lagm b sɩd-kũunã, la Wẽnd n so saas la Tẽng sodaade, la Wẽnnaam yɩɩme n yaa mita la a yaa bʋʋd nimem Naaba, bʋl yĩng t'A na kẽes Muumin roapã la Muumine pogsã Arzen-dãmba, tɩ ko-sood zoet a tẽngre, tɩ b yaa duumdb a pʋgẽ la A yaaf-ba b yelwẽna, la rẽnda yɩɩ Wẽnnaam nẽngẽ n yaa pʋɩɩr sẽn yaa bedre) Sʋʋrat 048 Alfath(Pakre) 4-5
( 27-Yaa foo a yõor sẽn tar bas-m-yam.28 -Leb f Soabã nẽngẽ, tɩ f yaa b sẽn yarda soaba. 29-Bɩ f kẽ Mam yembsã pʋgẽ.30-La f kẽ Mam Arzenã.) Sʋʋrat 089 Alfagr (fagr) 27-30
Pagbã ne roapã:
Ad lɩslaam-dapã la lɩslaam-pogsã, la muumin-dapã[1] la muumin-pogsã, la Wẽnd-zoet-rapã la Wẽnd-zoet-pogsã, la sɩd-kõat-rapã la zɩd-kõat-pogsã, la sug-maand-rapã la sug-maand-pogsã, la sik-m-meng ne Wẽnd rãmb nins sẽn yaa rapã la sik-m-meng ne Wẽnd rãmb nins sẽn yaa pagba, la doa maandbã la pagb nins sẽn maand b doosã, la no-loetbã la no-loet- pogsã, la rap nins sẽn gũusd b taowã la pagb nins sẽn gũusd b taowã mẽ, la rap nins sẽn tẽegd Wẽnd yell wʋsg-wʋsgo la pagb nins sẽn tẽegd Wẽnd yellã, Wẽnd segla bãmb rãmb yĩnga yaafa la keoor sẽn yaa bedre. Sulã sʋʋrã, (Al-Ahzaab) 35.
Wẽnd loe yeelame (la ned nins sẽn tʋm somã tɩ yaa rao maa paga, tɩ yẽ soab yaa sɩd-kõta, ad yaa bamb dãmba n kẽed Argena, la ad pa na n tol n wẽg b baa bilf ye) ( Pagbã sʋʋrã, AnnYiisaa-a 124)
Sagls sẽn bedme:
"La y yãg n tʋg yaafa sẽn yi yãmb Soabã nẽngẽ la Argen yaleng sẽn yaa wa sãas la tẽnga, tɩ b segl n bĩng Wẽn-zoetbã yĩnga, Neb nins sẽn yãkd b arzekã n nafdẽ, lom-lom la keelem sasa, la sũ-pu vendbã, la sẽn yaafdb nebã, la ad Wẽnd nonga manegdbã, la neb nins, tɩ b sã n maan yel-beedo, maa b wẽga b mense, b tẽegda Wẽnd yelle, n kõs yaafa ne b zũnuub-rãmbã, la an n dag n yaafd zũnuub-rãmbã tɩ sã n pa Wẽnde? La bamb pa dɩdgdẽ modgdẽ ne b sẽn tʋma wẽenga ye tɩ b sã wa bãnge, bamb-rãmbã keoore yaa yaafa sẽn yi b Soabã nẽngẽ la Argen-dãmba kʋls sẽn zot b tẽngre, tɩ b yaa ruumdb a pʋgẽ, la ad b tʋʋmd keoor be neema" A ɩmraan Zak rãmb sʋʋra, Aalʋ-imraan, aaya 132-136.
Sãglse la gɩdre:
"Ra n tũ'y tɩ sã n pa Wẽnd ye, la y maneg y roagdbã yiibã menegr tekẽ, la rog-pẽtse, la kɩɩbse la ninbãan-neba, la y yeel nebã (gomd) sẽn be neere. Naafã sʋʋrã, (Al-bakara) 83.
Wẽnd yʋʋr tẽegre la vʋʋsgo:
"Neb nins sẽn kõ sɩd ne Wẽndã, tɩ b sũyã yõgned ne Wẽnd yʋʋrã tẽegrã, la sũy pa tõe n yõgne tɩ pa tũ ne Wẽnd yʋʋrã tẽegr ye" (Sã-kumb sʋʋra, Raad, 28)
La d sẽn na n baas ne bup kãnga, sak'y mam gomdã tɩ Kʋr-Aanã yel-vẽensã la a sõmblemã la a neermã pa sãt ye, a pa tar tek me ye, rɩl tõnd sẽn karem Kʋr-Aanã fãa,la tõnd sẽn paam vẽnegr paasgo, sẽn kẽed ne a maanã wã wẽengẽ, la tõnd sẽn karm-a n paas fãa, yaa wala tõnd rãeenem kareng la woto.
Sẽn paasd rẽ, d sã n na n ges wala moor tɩʋʋsg weengẽ, la maa zɩlem-pek la bãngr weengẽ, la geesg weengẽ sẽn be Kʋr-Aan wagallã pʋgẽ, d mikdame t'a yaa buk toor-toore sẽn tar wʋms-noogo, d pa gom a yell gaf-kãnga pʋgẽ ye.
Sẽn yaa a soab fãa, mõdg n nidg pãng tekẽ n paam Kʋr-Aanã gom-biisã maana ne moore, la yɩ sẽn manege n tar bas-m-yam, maa fo tõe n paama la ẽnterẽtã pʋga, zĩis sẽn yaa Lɩslaoongã zĩisĩ sẽn tar bas-M-yam (www.sultan.org) .
Wẽnd Yʋɩyã sẽn yaa sẽn maneg manegr tekẽ la A Sɩf-rãmb sẽn zẽke
Woto yaa Wẽnd Yʋɩyã sẽn yaa sẽn maneg manegr tekẽ wã sãnda.
-Arrahmaan (Dũni yols-zãng Naaba)
-Arrahɩɩm (Laahr welg-n-yols Naaba)
-Almalɩk( Naabã).
-Al-kudduus (Yɩlgr Naaba)
-As-Salaam (Laafɩ Naaba)
-Al-hakɩɩm (Bʋ-mitã)
-Al-Alɩɩm (Minim Naaba)
-Al-basɩɩr (Nenem Naaba)
-Al-Adl (Tẽeg-tɩrg Naab)
-Al-Azɩɩm (Waoogr Naaba)
-Al-gafʋʋr (yaafg Naaba)
-Al-Alɩyyʋ (Zẽkr Naaba)
Wẽnd Tẽntʋʋm (Pʋʋsg la tɩlgr be a yĩnga) yeelame: (Wẽnd yaa neere,n nõng neerem)
Baasgo:
Ad Lɩslaoongã la a Adam la a Hawa (sẽn yaa adm-biisã yaab-rãba) diini, la b yiibã koambã n na n tɩ tãag Laahre. Ad Lɩslaoongã yaa nana n sãkd yam pʋgẽ, yaa vẽenega, n le yaa tʋʋma. La Lɩslaoongã sõmblmã pa tar tods ye, bala a yi Na-kẽem nengẽ, sẽn yaa a Yembr tãa, n yaa Naanda. Sɩd la hakɩɩka, Wẽnd (A naam yɩlg n zẽke) yeela Kʋr-Aan wagallã pʋgẽ: (Rũndã raarã, M pidsã yãmb diinã n kõ-yã, la M pids M neemã wã yãmb zugu, la M yar Lɩslaoongã tɩ yaa diin ne yãmba) Lengr sʋʋra, Al-Maa-ɩda, 3.
A leb n kõo tõnd kibare, tɩ ad a Mohammad (Pʋʋsg la tɩlgr be a yĩnga) A tũms-a la bũmb naandɩ wã fãa yĩnga (moeembã la yahʋʋd-rãmbã la kiris nebã, la koka, la rub-tũudbã la buuziimbã, la sẽn kɩɩsb Wẽnd belmã la zẽng sẽn pa bamba).
La Wẽnd (A naam yɩlg n zẽke) vẽneg A kandagrã la A nuurã wã n wilg nebã gilli, la A vẽneg yel-soaandɩ sẽn na tũ n paam yĩn-yõgnego la sek-m-menga la laafɩ yõorã vʋɩɩm pʋgẽ la ninbuɩɩdã la duni wã gilli.
Ad Lɩslaoongã wilgda tõnd tɩ d yɩ tẽeg-tɩrg rãmba la yam beg rãmba, la sɩd rãmba, la nidg-pãng rãmba hakɩɩka baoob pʋgẽ, la tõnd tʋmd-n-taarã pʋgẽ ne neb a taabã.
Ad sɩdã baoob somb n tɩʋʋsa vẽenem la reegr zĩis sẽn tar bas-n-yam wugu. La tõnd tʋmd-n-taara ne neba, la tõnd nebã bʋʋbã somb n yɩɩ ne tẽeg tɩrga la manegr baoobo, la sõsga la waoog-taaba la wʋm-taab sẽn yaa vẽenega.
Rẽ yĩnga fo paama hakɩɩk vẽnegre sẽn kẽed ne nabi-yaam-baasdgã weengẽ bɩɩ.
A Mohammad sẽn yaa Abdʋlaah biigã (Pʋʋsg la tɩlgr be a yĩnga) roga Maka, sẽn kolgd yʋʋmd 570 a Yiisa rogmã poorẽ, la b ra bãng-a la nebã sʋka, tɩ b boaanda tɩ sɩda-soaba, bas-m-yam-soaba.
A sẽn wa n ta yʋʋmd 40, a Gibriil wa a nengẽ ne wẽnd koeegã. La b sãgl a Mohammad (Pʋʋsg la tɩlgr be a yĩnga) a Tẽntʋʋmdã sɩngr wakato t'a bugs a zaka rãmba la a rog-pẽtse.
La b rãeenem soaba yaa a paga a kadɩga (Wẽnd yard be a yĩnga) rẽn poorẽ Wahɩ wã wa a nẽngẽ t'a taas tẽntʋʋmdã nebã fãa gilli.
La a vɩɩmã yʋʋm pʋgẽ , la a nabiyaamdmã vɩɩm no-kẽndr pʋgẽ, nabiyaamã (Pʋʋsg la tɩlgr be a yĩnga) zãa tẽntʋʋmdmã n tʋg nebã nengẽ, la a ra yɩɩme tɩ yaa b sẽn tika soaba tɩ tik-n-taara be neere, n leb n yaa b sẽn geta a soab n maandẽ tɩ be neere.
La yʋʋmd 632 soaba a Yiisa rogem poorẽ nabiyaamã (Pʋʋsg la tɩlgr be a yĩnga) loogame n bas duni-kãnga t'a tar yʋʋmd 63.
Ad nabiyam a Mohammad (Pʋʋsg la tɩlgr be a yĩnga) yẽ la nabiyaam-dãmba la tẽntʋʋmdbã fãa basdga, rẽnd yẽ la nabiyaam-baasdg-dãmb nins sẽn deng taoorã, la rẽ lagma ne wa a Yiisa Ingiilã (bɩɩblã) -Tɩlgr be a yĩnga- ne a sẽn yeele (Pʋʋsg la tɩlgr be a yĩnga): Maam n sõmb ne a Maryam biiga n yɩɩd nebã . Buhaarɩ -3442.
A Mohammad nedemdã sẽn bedmã:
Ad togs-sɩd rãmb nebã pʋgẽ sẽn yaa na-namse, wakat sẽn loog n wa tãag mosã, b yãame t'a Mohammad (Pʋʋsg la tɩlgr be a yĩnga), sẽn sɩng a yãadrẽ wã, n tʋg n tãag a rasãndlemã, la a nabiyaamdmã n tɩ tãag a kũumã (Pʋʋsg la tɩlgr be a yĩnga) b mikame t'a yaa nẽd sẽn bedme, n pa tar to a zʋgdẽ la ninbaan-zoeegẽ ye, la bas-m -yamẽ, la pʋ-peelemẽ, la nin-sõmblemẽ, la sɩdẽ, la gãng-m-mengẽ. La zẽng sẽn pa rẽ, sẽn yaa pẽgr sɩfa hakɩɩk pʋgẽ, ad a vʋɩɩmã kõbg toor-toore, a tẽntʋʋmdmã vʋɩɩm, la a vʋɩ-zaallã, la a tʋʋmã (Pʋʋsg la tɩlgr be a yĩnga) t'a yaa nabiyaama, maa tẽntʋʋma, maa karensãamba, n yaa manegda, yaa daliili n tʋg zʋg-wagla, n leb n yaa tees-neer-soaba, n yaa taoor-soaba, yaa tẽng-soaba, n yaa rao sẽn yaa pʋ-pee-neda, sẽn yaa pʋling pidsdã, n yaa sɩd sẽn yaa noanga, la ba sẽn yaa ni-bãan-zoeta.
La rẽ pʋgẽ, la hind (Inde) gom-mitã porfoseera Rama Karsɩna sɩfd-a, a gaf ning sẽn boon tɩ (Mohammad: sẽn yaa Lɩslaoongã nabiyaamã) pʋgẽ, "B mikame t'a Mohammad la bilg-n-taare sẽn pidi la sẽn ta, sã n yaa ne ninsaalbã vʋɩɩma" Doktoorã kõta vẽenem ne sɩf kãnga , n yeele: Ad yaa toog wʋsgo, tɩ tõnd paam hakɩɩk gilli sẽn kẽed ne a Mohammad nedemdã. Ad yaa nif-kamesgo, sẽn yi a Mohammad nedẽmdẽ wã, nedemd mam sẽn pa tõe n sɩf a zãnga, ad yaa sɩf-rãmb sẽn tar yel-solemde, la nedẽmd sẽn bedm n tar pãnga.
Ad a Mohammad sẽn yaa nabiyaamã la woto, a Mohammad sẽn yaa tã-biigã, a Mohammad sẽn ya tolb soabã la woto, a Mohammad sẽn ya tẽng-taor soaba, la a Mohammad sẽn yaa gom-mitã n yaa gom-tɩ-fahm soabã, la a Mohammad sẽn yaa manegdã, la a Mohammad sẽn yaa kɩɩbs relldã, la a Mohammad sẽn yaa yembs gũudã la burkĩm-bas-da, la a Mohammad sẽn yaa pagb fãagdã, la a Mohammad sẽn yaa naab la bʋ-kaoodã, a Mohammad sẽn yaa Wali yɩlengã. Ad yẽndã yel-bed kãeesã fãa pʋgẽ la yãnes kãeesã fãa sẽn ya nedemd yãnesg zĩigã, a ra yaa rawa b fãa pʋgẽ.
La wala kʋdem mitbã sãndã sẽn sɩfa wã, a Mohammad sɩng a boolgã (Da-awa) n tʋg Lɩslaoongã sẽn yaa sɩd dĩinã a yʋʋmd 40 sasa, la a basa wʋɩɩ-kãnga, a yʋʋmd 63 wakato. La wakat-kãnga sẽn yaa koeegã pʋgẽ, sẽn yaa a Tẽntʋʋmdmã (zemsã wa yʋʋmd 23) a tedga laarab-rãmbã zãmaan gilli.
● N yi rʋbs tũubu n tʋg Wẽnd-yemgo……….
● N leb n yi yõs-taaba la buud zaba, n tʋg zems-taab la gãt-taaba…...
● N leb n yi rãam yũub la zʋg-yoodo, n tʋg zʋg- sõmse la Wẽnd-zoeega…………
● N leb yi yaare la faoobo n tʋg vʋɩɩm sẽn yõgn n manege…
● N leb n yi zʋg-kaalgo n tʋg zʋg-sõng sẽn pa tar to.
Ad ninsãalbã wʋɩɩma teka, b pa yã tedg-kãnga la wẽnẽg -kãnga buudu zãma pʋgẽ, maa zĩig baa yen ye, zem tɩ yaa sẽn loge, maa sẽn wate.
Yel bed kãeesã fãa yɩɩ yʋʋmd 20 la zak pʋgẽ bala.
A Mohammad (Pʋʋsg la tɩlgr be a yĩnga) yellã Wẽnaam Sebã pʋgẽ:
La Seb-kãnga raabã sẽn pa kibae nins gill sẽn be Dĩin zẽms gaf-rãmb pʋgẽ togsgã, gaf-rãmb nins sẽn kõ kibae nõodo ne nabiyaam a Mohammad Waoongã (Pʋʋsg la tɩlgr be a yĩnga), rẽnd moeembã bãngdebã vẽnega kibae nins sẽn be Gaf-rãmb nins b sẽn yɩlga bala.
Hakɩɩk pʋgẽ, ad gom-bi-kãnga: (A Mohammad (Pʋʋsg la tɩlgr be a yĩnga) Wẽnd Gaf-sikdsã sẽn deng taoorã pʋgẽ), b goam-a lame n yalge seb wʋsg pʋgẽ, la ẽnterbẽtã sẽn yaa duni gillã zugu. La sẽn na paam vẽenem wʋsg sẽn kẽed ne gom-kãnga, yãmb tõe n kaaga zĩ-kãnga ẽnternẽtẽ wã ( www.ivf.net) la ad gaf noog ning sẽn boond t'a "Mohammad -Pʋʋsg la tɩlgr be a yĩnga) Gaf yɩlɩngã –biiblã- pʋgẽ", porfeseer Abdul Ahd Daʋʋd (sẽn da yaa pasteer tɩ b boond t'a Davɩɩd Bezame) a leoka Biiblã sẽn gom nabiyaam sẽn wẽnd a Musã pukr yelle, n yeel: "
D karemda deteronom (Deutéronome) wã pʋgẽ, gom-nẽng 18 zĩigẽ, gom-buk 18 (M na n zilga nabiyaam b nẽngẽ, sẽn yaa bamb ma-biiga, t'a wẽnd foo, la M ning Mam Goamã a nõorẽ wã) la sã n mikame tɩ gom kãeesã pa a Mohammad (Pʋʋsg la tɩlgr be a yĩnga) la a sẽn teesã, rẽnd gomdã pa tol n sɩdg nand ye. Bala a Yiisa meng pa yeele tɩ yaa yẽnda la nabiyaam ning b sẽn data ye.
La a Yiisa (Pʋʋsg la tɩlgr be a yĩnga) –sã n yaa ne kirs-roogã “tẽebã” pʋgẽ, a na n pukame t'a yaa bʋʋda, la a pa Sãri (Charia) soab ye. La nabiyaam ning b n sẽn pʋlm t'a wata kibarã pʋgẽ, "a na n waa ne Sãri sẽn Witi" "a rɩtg nugẽ wã".
Bãngdbã sẽn yaa moeembã kengdame tɩ kibae-kãnga pa tokd ned ba a ye zug, tɩ sã pa Mohammad ye (Pʋʋsg la tɩlgr be a yĩnga). A Musã ne a Mohammad, (Pʋʋsg la tɩlgr be a yĩnga) b Wẽnda taab yel wʋsg pʋgẽ, sẽn yi yel-kãeesã pʋgẽ:
-B yiibã fãa yʋyã sɩngda ne gʋls-bil a yembre (M).
-b yiibã fãa wẽnda taaba, b sẽn rogb toto weengẽ la b furẽ, la b tʋʋmẽ la b kũumẽ.
-b yiibã yembr fãa ra yaa Nabiyaama la tẽntʋʋma la bʋ-bʋʋda la taoor-soaba la tẽng-soaba, la Sãri (Charia) soaba.
D sã n na n ges nẽng a to yesã, d mikdame t'a Yiisa pa wẽnd a Musã ye, yel wʋsg pʋgẽ: a YiYiisa pʋgdbã getalame t'a yaa Wẽnd maa Wẽnd biiga, la a pʋgdbã la a tʋʋmdã la a baasgã pa yɩ wa a Muusã ye. Wala a Yiisa sẽn pa fur me, la a pa bʋ a nẽbã me, a pa zab zab-laasẽ wa a Musã ye, wala Gaf-yɩlẽngã sẽn togsã (Ingiilã).
La yel sẽn sõmb tɩ d tẽenge, yaa sẽn wa Gaf yɩlẽngã pʋgẽ (tɩ nabiyaam sẽn yi bamb ma-biisã pʋgẽ, rat n yeelame tɩ yaa nabiyaam sẽn yi a ɭsraa-ɩɩl koambã mabiisẽ wã, (rat n na yeelame tɩ yaa sẽn tũ ne a nabi ɭsmaa-ɩɩl sore (Pʋʋsg la tɩlgr be a yĩnga).
Sẽn paasd kibae-kãnga, a Yiisa kõo sũ-noogr kibare kaset-paallã pʋgẽ, sẽn yi gaf yɩlẽmdẽ wã " Tɩ sõngd a to" n wate. A Yiisa yeela vẽenega " : Ad a na n koo yãmb songd a to" kaset-paallã, a Zã sebrã pʋgẽ, 14:16. (Leb n ges a Zã sebrã pʋga 16:7-4).
Rẽnd sã n yaa woto, and la nabiyaam sõngdg a to wã sẽn wat a Yiisa Loogr poorẽ wã?
Moeembã bãndgba kengda koeega tɩ ad yaa a Mohammad bala (Pʋʋsg la tɩlgr be a yĩnga) tɩ bala yẽnda n pids sũ-noog ning a Yiisa sẽn kõ tõnd a Kibarã, sabab-rãmb wʋsg yĩnga, d na togsa sãnda.
● A Yiisa yeelame: Ad a na n koo yãmb songd a to" a Zã sebrã pʋgẽ, 14:16. Moeembã bãngdeb sãnda togsdame tɩ ad (birkilitos) yẽgrã Gerek rãmbã gom pʋgẽ rat n na n yeelame tɩ (b sẽn pẽgd a soaba, maa b sẽn waoogd a soaba) la rẽndame n yaa Mohammad (Pʋʋsg la tɩlgr be a yĩnga) yʋʋre.
● Ad a Yiisa sẽn biligd tɩ "songd a to wã" pa tõe n yɩ Vʋʋsem sõngo ye, bala kirs nebã Loeeg pʋgẽ Vʋʋsẽm sõngo be yel a tãabã loeeg pʋgẽ - Ba la big la vʋʋsẽm sõngo- sã n yaa kirs nebã sẽn kõt sɩda ne loeeg kãees ab tãabã, la a ra beeme t'a Yiisa na n pa wa ye, la a Yiisa tẽntʋʋmdbã pʋgẽ, sã n yaa ne Gaf yɩlendã -biiblã- sẽn togsã. La sã n yaa ne b sẽn kõ a soab kibarã, a wata a Yiisa poorẽ.
●Sẽn le paasde, Ad a Mohammad (Pʋʋsg la tɩlgr be a yĩnga) waame, n na n bugs nebã n yi Wẽn-kɩɩsgo la zunuub tʋuma, la a sãgend-ba ne manegr tʋʋm la sõma, la tʋʋm-sõmse.
● Sɩd la hakɩɩka, a Mohammad (Pʋʋsg la tɩlgr be a yĩnga) togla neba n tʋg sɩd vẽenega, sã yaa ne sẽn kẽed Wẽnd weengẽ, sẽn yaa Yembrã, n yaa Sɩdã, Wala a sẽn leb n peeg-ba n tʋg vʋɩɩmã hakɩɩka, la raab ning sẽn be a pʋgẽ wã, la kũumã hakɩɩka, la beog daarã, la vʋɩɩmã sẽn ka saabã, la zẽng sẽn pa rẽnda, sẽn yaa hakɩɩk-rãmba, la yel wʋsgo.
● Wala a sẽn leb n kõ tõnd kibae (Pʋʋsg la tɩlgr be a yĩnga) la kibae beda, la yel-soalm wʋsgo, Wẽnd ning sẽn tʋms-a wã, sẽn n kõ-a la A karm-a.
● A Mohammad ra yɩɩme n pa gomd ne a yõor yam-leoog ye, a gomda bũmb ning a sẽn wʋmd la a reegd Wẽnd nẽngẽ, Wẽnd ra kõt a Mohammade kibare Lingiilã-bbɩɩblã- pʋga A sẽn togs a Yiisa, a Zã sebrã pʋgẽ 16-7:4). La Wẽnd (A naam yɩlg n zẽke) a tʋms A goamã, sẽn yaa Kʋr-Aan Wagallã n tʋg a Mohammad nengẽ (Pʋʋsg la tɩlgr be a yĩnga) a Mohammad ra yɩɩme n karemd Kʋr-Aanã ne Wẽnd Yʋʋre: (Bismil Laahi Arrahmani Arrahɩɩm).
La wãnde yaa kiba-kẽeg a to, sẽn gom a Mohammad yelle Gaf-Yɩlengã-Tawraatã- pʋgẽ, gʋls a pʋgẽ " Ad a na n goma ne Wẽnd Yʋʋre . Sãfar Tasniya -ashaah, gom-nẽng 18 zĩigẽ, gom-buk 19) la hakɩɩk pʋgẽ, ad Kʋr-Aan wagallã sʋʋrã-rãmbã sɩngdame " ''Bismil Laahi Arrahmani Arrahɩɩm".
Sɩd la hakɩɩka a Mohammad (Pʋʋsg la tɩlgr be a yĩnga) ne Kʋr-Aan Wagallã pẽga a Yiisa, pẽgr sẽn zẽke, la moeembã me sẽn zɩsgsda a Yiisa wã yĩngã, yaa rẽ n so tɩ b nõng-a wã la b waoogdã wã, kɩtame tɩ b pʋt b koambã t'a Yiisa.
Sẽn paasd sẽn togsã, yahuud-rãmbã sẽn wa n sok a Zã (Yahya) Ʋmdani, ne b koeega, an la foo? a (Yahya) leokame: M pa a sɩɩs-tɩ-maag –zeezi- ye, tɩ wakat-kãnga b soak- a-lame: la fo yaa ana? Rẽnd fo yaa a bizaa (ɭlyaas) wae? T'a yeel, "m pa yẽ ye" rẽ yĩnga yaa foo la nabiyaam ningã bɩɩ? T'a leoke: "a yae!". A Zã sebr 1:19.
Rẽnd moeembã bãngb sãnda kengdame n paasdẽ yesa, tɩ Lingiilã goama bamba sẽn togsdã, yaa nabiyaam a Mohammad bala (Pʋʋsg la tɩlgr be a yĩnga) " rẽ yĩnga foo la nabiyaam ningã bɩɩ? T'a leoke: "a yae!". Sã n yaa woto, an la nabiyaam kãnga? Ne vẽenem fãa, (ad yaa yẽ la nabiyaamã).
A pa teesd a Yahya Ʋmdani ye , pa a Yiisa sẽn yaa Sɩɩs-tɩ-maagã me ye. Wala a Yahya sẽn sãk n yeel goam ning sẽn loogã pʋgẽ.
Rẽ yĩnga sõmbame tɩ sẽn baooda sɩda ne yam la bas-m-yam la pʋ-peelem t'a sok a meng n gese: an la nabiyaamã? An la nabiyaam-sɩd ninga sẽn wa a Yahya ne a Yiisa poorẽ wã (Pʋʋsg la tɩlgr be b yĩnga), n taasd tẽntʋʋdmã yẽgre sẽn yaa yɩlendã, sẽn kẽed ne Wẽn-Yemgã Weengẽ, sẽn yaa a Yembr n pa tar lagm-n-taag ye? Ad yẽ yaa a Mohammad (Pʋʋsg la tɩlgr be a yĩnga).
Woto yaa neb-sãnda sẽn gom a Mohammad zugu:
Sɩd la hakɩɩka b gomame la b gʋls nabiyaam a Mohammad (Pʋʋsg la tɩlgr be a yĩnga) zugu, yel wʋsgo, sẽn sɩng kʋdgo, la m sẽn na n togs ka wã, neb-sãnda sẽn yaa Yʋɩ-rãmba, la neb b sẽn mi.
A Lamartine -sẽn yaa farans ned, n yaa kʋdem la romã gʋslsdã, n le yaa politik neda- yeelame: (Sã n mikame tɩ yaa ne tʋlsem bedrem, la sɩlfãnta sẽn paoode, n lagm biis sẽn pa wẽnd a taaba, n yaa yel nins b sẽn na mãg ninsãal yamã bedremã, an n tar sũ-keglem n tõe mak nin-bedr duni-kãnga pʋgẽ sẽn yaa a Soab fãa ne a Mohammad?)
A Lamartine baas a koeegã n yelle "la sã n yaa ne magb nins b sẽn tõe mak ne bũn-naandsã bedremã, sõmba ne tõnd tɩ d sok-d mens n gese, rẽ yĩnga ninsãal n be zɩslem sẽn yɩɩd-A?"
Maeekel Hart (Muchael H. Hart) yeela a gafã pʋgẽ (the 100: Ranking of the world's most influential persons in history): " ad mam sẽn yãk a Mohammad (Pʋʋsg la tɩlgr be a yĩnga) n ning taoore duni wã neb sẽn yɩɩd vũun bũm-naandsã pʋgẽ yaa, karemdbã sãndã tõe n maana yelsolemnde, sãnda me tõe n kɩɩsame, la sɩd la hakɩɩka a yɩɩme n yaa rao ningã, tɩ yẽ a yembr tãa duni wã pʋgẽ, n tõog n põse Diin weengẽ la duni weengẽ".
A Bernaar So (George Bernarf Shaw) yeela a sebrã pʋga, (the genuine islam): M tagsg pʋgẽ, lak t'a sã n reeg duni wã yelle rũndã-rũndã, a na tõog n yidg tõnd zu-loeesã, tɩ d paam laafɩ la zu-noog ninga ninsãalbã sẽn sɩndeg n getẽ wã".
Mahatma Gandi yeelame: "sɩd la hakɩɩka mam sãkame moasã sãkr tekẽ, tɩ ad sʋʋgã pa yɩ sor ning Lɩslaoongã sẽn tuk n paam a zugendã bal ye, la ad rẽ yɩɩme tẽntʋʋmã nana wã la a sɩdã, a pʋlensã pʋgẽ, la a mõdgrã la a pʋ-peelemã maaneg ne a zoa-rãmbã la a pʋgdbã, la a raodã, n lagm ne bas-m-yam ning sẽn pa tar to ne a soabã la a tẽntʋʋdmã".
A Goeet (l’Alleman Goegh)- Sẽn yaa Almaẽ seb gʋsldã- yeelame: " A yaa nabiyaama a pa yɩɩn-yɩɩnd ye, rẽnd sã n yaa woto, yaa tɩlae tɩ b rɩka Kʋr-Aanã tɩ yaa saasẽ gafo, pa gaf ninsãal sẽn gʋls kareng la reem yĩng ye".
A porfeseer Zon –John Esposio- (sẽn yaa Karen-saamb sẽn yaa Amirik neda, dĩinã pʋgẽ la temsã ne taab zood weengẽ): yeela a sebrã yiis paalgã pʋgẽ, b sẽn boon tɩ -Lɩslaoongã : N yaa so-tɩrga, a Mohammad (Pʋʋsg la tɩlgr be a yĩnga) yɩɩ Diinã ninbedr a yembre, la nabiyaam-dãmbã, la Diin-dambã tilgdbã a yembre, la sɩd la hakɩɩka a zʋgdã la a nedemdã sẽn pa tar to wã, yɩɩ sabab tɩ neb tusa sẽn deng taoore tall bas-m-yam la lallgo sẽn pa tar bilgri ne-a. Ad a sẽn tõog n tak pʋgdbã wʋsgã la a tilg zãma la tẽngã, n tõog tẽng gillã, vũun kãnga, d tõe n yeelame tɩ woto pa a sẽn yɩ zab-mita, wal yam bedr soaba bal ye, la ad yaa hakɩɩk sẽn wiligd yes t'a yɩɩ ned sẽn pa ninzaall ye…la a yɩɩ nin-bãan-zoet me, Zõn - (John Esposio)- 2004.
A Zõn leb n vẽnegame tɩ ad a " Mohammad pa yɩ n yaa Lɩslaoongã tɩʋʋsd ye, a pa sɩng Diin paall ye".
A Zõn kenga hakɩɩk-kãnga -Lɩslaoongã sẽn wa ne manegrã-, ad boolllã leb n yɩɩme yesã n tʋgd bas-m-meng zãng n kõ Wẽnd, la a sãgellã tũubu, a sẽn tʋsm toto wã, a tʋms-baasdgã pʋgẽ sẽn pidã, n tʋg a Mohammad nẽngẽ nabiyaam-dãmba baasdgã la b pidsdã. Rẽnd sã n yaa ne a Mohammad, Lɩslaoongã pa yɩ n yaa loe-paall ye, la ad yaa loe-sõng ning sẽn deng taoorã palmsgo.
Nabiyaam hadiis rãmbã sẽn be neere:
-(Gom song yaa doaaga) Bʋhaarɩ
- (Fo sẽn na yõgm f noor f ma-biig taoore yaa doaag n kõ fo) Tɩrmiizi.
-(Ad yãmb sʋka sẽn yɩɩd b tɩrlem, yaa sẽn yɩɩdb ne zʋg-sõngo) Bʋhaarɩ
-( Yiis bũmb sẽn tõe n nams ned sor zugu, yaa doaaga) Bʋhaarɩ la a Muslim
-(Lɩɩmaoong sẽn yɩɩd sõmblem, yaa sugr la bas-tɩ-loogo) Bayhakɩ, t'a Albaani manega.
-(rao n sok nabiyaamã (Pʋʋsg la tɩlgr be a yĩnga) Lɩslaoongã tʋʋm song sẽn yɩɩd yaa bʋgo, "Yaa f rɩlg rɩɩbo, la f ningd Sãllem f sẽn mi a soaba la f sẽn pa mi a soaba" Bʋharɩ
Sẽn paasd rẽnda, Wẽnd Tẽntʋʋm (Pʋʋsg la tɩlgr be a yĩnga) yeelame yesã:
-(Yoalsdbã, Arrahmaan Naab yolsd-b lame, yols-y sẽn bee b tẽngã, tɩ sẽn be a Sãasẽ wã na yols-yã). Attirmiizi
-(Yãmb yen-kam fãa pa na n kõ sɩda, hal t'a tɩ wa nõng ne a ma-biiga, a sẽn nõng ne a mengã) Bʋhaarɩ, Muslim
-(Muunin pa nẽd ning sẽn dita n tɩge, t'a yak be a kɩreng tɩ kom yaa sẽn tara ye) Baykakɩ, t'a Al-bani manega
-(Ad pa yõk-n-lub la raood ye, ad raood yaa sẽn tõe a menga a sũ- yikr wakato) Muwata Malik.
-(Ad Wẽnd pa get yãmb yĩisa ye, a leb n pa get y sʋʋrgã ye, la ad yaa yãmb sũyã la A geta) Muslim.
-(Ad yãmb ned sẽn yɩɩd sõmblem, yaa sẽn yɩɩda manegr ne a zak rãmba, la maam n yɩɩd yãmb fãa ne m zak rãmb manegre) Tirmiizi
-(Sẽn yɩɩda tɩrlem yãmb pʋgẽ, yaa sẽn yɩɩd a ne sõmlem a pagbẽ) Tirmiizi, ɭbn maaga
-(La neba sẽn yɩɩd sõmblem, yaa sẽn nafd b nebã n yɩɩdã) Daar kutni, t'a Al-baani maneg-a.
Wãnde yaa wa bilgr bala, sẽn yi nabiyaamã goam pʋgẽ, sẽn yaa neebã, la yaa wa sãnmã.
[1] - sɩd-kõnk rapã


c: text/html

text:
2
Pablo Tesalónicapʉ cʉ̃ buꞌeꞌquere quetiwereꞌque niꞌi
1 Acawererã, mʉsã aꞌtere añurõ masĩsaꞌa. Ʉ̃sã Tesalónicapʉ sijarã, mejõ warota buꞌecusiaticãrã niwʉ̃. Ʉ̃sã buꞌesere tʉꞌorã, mʉsã pãjãrã Jesure ẽjõpeowʉ. 2 Ʉ̃sã mʉsã tiropʉ waꞌase dʉporo ʉ̃sã Filipopʉ niwʉ̃. Topʉ nicã, tocjãrã ʉ̃sãrẽ tãrã, ñaꞌarõ bujicãꞌwã. Mʉsã tere masĩsaꞌa. Mʉsã ya macãcjãrã quẽꞌrã ʉ̃sã weresere cãꞌmotaꞌasĩꞌrĩmiwã. Na tojo weemicã, Õꞌacʉ̃ ʉ̃sãrẽ añurõ wãcũtutuase oꞌowĩ. Tojo weerã cʉ̃ ye quetire uiro marĩrõ werewʉ. 3 Mʉsãrẽ Jesú ye quetire wererã, mejẽcã peꞌe weretiwʉ. Ñaꞌarõ weesĩꞌrĩrã, numiarẽ aꞌmetãrãsĩꞌrĩrã, weetaꞌsase meꞌrã weretiwʉ. 4 Õꞌacʉ̃ peꞌe ĩꞌabesetojagʉpʉ cʉ̃ ye queti weresere cũugʉ̃tigʉ ʉ̃sãrẽ besecʉ niwĩ. Masã ʉ̃sã meꞌrã eꞌcatiato nírã mejẽta cʉ̃ ye quetire werewʉ. Õꞌacʉ̃ peꞌere eꞌcatidutirã werewʉ. Õꞌacʉ̃ nimi nipeꞌtise marĩ wãcũsere masĩgʉ̃. 5 Ʉ̃sã topʉ nírã, ne niꞌcãti mʉsã yere ʉaripejarã, añurõ ucũtaꞌsa weretiwʉ. Mʉsã aꞌtere masĩsaꞌa. Õꞌacʉ̃ quẽꞌrã diacjʉ̃ta ʉ̃sã wãcũsere masĩsami.
6-7 Ʉ̃sã Jesú oꞌóꞌcãrã niꞌi. Tojo weerã “Ʉ̃sãrẽ wiorã weronojõ ĩꞌaña”, nímasĩbopã. Tojo nita basiomicã, ne niꞌcʉ̃rẽ nitiwʉ. Aꞌtiro peꞌe weewʉ. Niꞌcõ numio co macʉ̃rẽ coꞌte miꞌo masõsamo. Co weronojõ ʉ̃sã quẽꞌrã mʉsã tiropʉ nírã, mʉsãrẽ maꞌírã, tojota weewʉ. 8 Mʉsãrẽ maꞌírã, Õꞌacʉ̃ ye queti diaꞌcʉ̃rẽ weretiwʉ. Nipeꞌtise ʉ̃sã põtẽorõ weetamuta basiosere weetamuwʉ̃. Mʉsãrẽ ʉpʉtʉ maꞌicãti.
9 Ʉ̃sã topʉ nírã daꞌraꞌquere mʉsã wãcũsaꞌa. Mʉsãrẽ Õꞌacʉ̃ ye quetire wererã, peje caribose oꞌosĩꞌrĩtiwʉ. Tojo weerã ʉ̃sãrẽ aꞌmácaticãꞌto nírã ʉ̃sã basu daꞌrawʉ. Ñamirĩ, ʉmʉcori yóacãta ʉ̃sã baꞌatjere, ʉ̃sãrẽ dʉꞌsasenojõrẽ wapataꞌarã daꞌrawʉ.
10 Ʉ̃sã weesetiꞌquere mʉsã ĩꞌawʉ̃. Õꞌacʉ̃ quẽꞌrã masĩsami. Mʉsã Jesucristore ẽjõpeorã meꞌrã nírã, ʉ̃sã weesooro marĩrõ nisetiwʉ. Mejẽcã weetiwʉ. Õꞌacʉ̃ ʉaronojõ nisetiwʉ. Tojo weerã ãpẽrã ʉ̃sãrẽ “Na buꞌiri cʉoma” nirṍ marĩrõ nicãꞌwʉ̃. 11-12 Niꞌcʉ̃ cʉ̃ põꞌrãrẽ weronojõta ʉ̃sã quẽꞌrã mʉsãnʉcʉ̃rẽ werewʉ. Eꞌcatise, wãcũtutuasere mʉsãrẽ oꞌowʉ. Õꞌacʉ̃ põꞌrã weronojõta nisetidutiwʉ. Mʉsãrẽ Õꞌacʉ̃ cʉ̃ põꞌrã niato nígʉ̃ besesami. Tojo nicã mʉsãrẽ cʉ̃ meꞌrã cʉ̃ asistese nirõpʉ ninuꞌcũdutisami.
13 Apeye mʉsã ye cjasere weregʉti. Õꞌacʉ̃ ye quetire werecã, mʉsã “Õꞌacʉ̃ ye ucũse niꞌi” nírã, maata ẽjõpeowʉ. “Masã na ucũsere ẽjõpeobosaʉ”, nitiwʉ. Mʉsã tojo weesere wãcũrã, Õꞌacʉ̃rẽ eꞌcatise oꞌonuꞌcũcãꞌa. Ʉ̃sã mʉsãrẽ wereꞌque Õꞌacʉ̃ ucũse warota niwʉ̃. Te queti meꞌrãta Õꞌacʉ̃ cʉ̃ ʉaro weeato nígʉ̃ mʉsãrẽ siape meꞌrã dʉcayunuꞌcũgʉ̃ weemi.
14 Mʉsã Jesucristore ẽjõpeocã, mʉsã ya diꞌtacjãrã mʉsãrẽ piꞌetise oꞌocãrã niwã. Judea diꞌtapʉ quẽꞌrãrẽ na acawererã judío masã mʉsãrẽ waꞌaꞌcaronojõta Jesure ẽjõpeorãrẽ weecãrã niwã. 15 Judío masãta dʉporocjãrãpʉ quẽꞌrãrẽ Õꞌacʉ̃ ye queti weremʉꞌtãrĩ masãrẽ wẽjẽcãrã niwã. Marĩ wiogʉ Jesure tojota weecãrã niwã. Ʉ̃sã quẽꞌrãrẽ mʉsã ya macãpʉ nicã, ʉ̃sãrẽ ʉatirã, cõꞌacãꞌwã. Tojo weegʉ Õꞌacʉ̃ na meꞌrã tʉꞌsatisami. Judío masã nipeꞌtirã Jesure ẽjõpeorã meꞌrã cumuca diaꞌcʉ̃ ʉacãꞌma. 16 Judío masã nitirãrẽ Õꞌacʉ̃ yʉꞌrʉocã ʉatima. Tojo weerã narẽ Jesú ye quetire werecã ʉasãtirã, aꞌtiro weewã. Ʉ̃sã narẽ weresere cãꞌmotaꞌasĩꞌrĩmiwã. Na ñaꞌarõ weese siape meꞌrã nemorõ weeꞌe. Tojo weerã na pajibutiaro buꞌiri cʉoma. Na yʉꞌrʉnʉꞌcãpose buꞌiri niꞌcãrõacãpʉta na Õꞌacʉ̃ buꞌiri daꞌresere bocarãsama.
Pablo quẽꞌrã Tesalónicacjãrãrẽ ĩꞌarã waꞌasĩꞌrĩmiꞌque niꞌi
17 Ʉ̃sã mʉsã tiropʉre wijawãꞌcãtica beꞌroacã maata mʉsãrẽ ĩꞌasĩꞌrĩmicãti. Ʉ̃sã upʉ topʉ nitimicã, mʉsã tiropʉ diaꞌcʉ̃ ejeripõꞌrãtiwʉ. Topʉre ʉpʉtʉ waꞌasĩꞌrĩmiwʉ̃ tja. 18 Pejetiri yʉꞌʉ Pablo basu peꞌeta “Waꞌagʉti”, nimiwʉ̃. Ʉ̃sã topʉ waꞌasĩꞌrĩsetirinʉcʉ̃ wãtĩ ʉ̃sãrẽ cãꞌmotaꞌamʉjãwĩ. 19-20 Mʉsãta niꞌi ʉ̃sãrẽ eꞌcatise oꞌorã. Tojo weerã mʉsãrẽ pũrõ ĩꞌasĩꞌrĩsaꞌa. Marĩ wiogʉ Jesú cʉ̃ apaturi aꞌti turipʉ aꞌticã, cʉ̃rẽ wererãti mʉsã ye quetire. Aꞌtiro nirãti: “Ãꞌrãta nima ʉ̃sãrẽ eꞌcatise oꞌoꞌcãrã. Narẽ mejõ waro mʉꞌʉ ye quetire weretiwʉ. Na tere tʉꞌorã, mʉꞌʉrẽ añurõ ẽjõpeowã. Tojo weerã pũrõ eꞌcatiꞌi na meꞌrã”, nirãti cʉ̃rẽ.

robotstxt: allowed

filter: keep


text:
Yʋʋm sa-sik kiuug rasem a 7 yʋʋm 2021 soabã, Burkĩna Faso tẽngã taoor dãmb tɩ maana tɩɩsã daar Zɩnyãre. Tẽnga taoor soab sẽn sela toɛɛg Boalẽ Zɩnyãr Komindã pʋgẽ. Yʋʋma noore, Burkĩna Faso tẽngã tara zu-loees sẽn kẽed ne wen-vɩʋʋgã koglg wɛɛngẽ. Yaa rẽ n kɩte, tɩ we-kʋɩɩrã tar taoor kẽnd wakat fãa. Bãngdbã sẽn […]
Mois : août 2021
A Hig Fabiris ZÃONG zẽka tẽngã zugu
Miniistɛɛr ning sẽn get yĩn-wɩsgrã yiisa koɛɛg n wilgd Burkĩna Faso kom-bɩɩs nins sẽn kẽes b toog yĩn-wɩsgrã tigs-kaseng b sẽn boond tɩ « Ze olempik » sẽn zĩnd Tokyo soolmẽ wã b rãmbã sẽn paam kũun ninsi. Magt KOAALA, a Hig Fabiris ZÃONGO, la a Lukaas GƐLLO, bãmb n paam sor n kẽ wagsgã pʋgẽ […]
SENI wã paama taoor saoba
Sull ning sẽn sogend vot rãmba Burkĩna Faso tɩ b boond tɩ SENI wã a Eliize WEDRAOOG la b yãk t’a lʋɩ taoore. Sa-sik kiuug rasem a 2 yʋʋm 2021 soabã a Niutoand Ameed BAARI ne a Eliize WEDRAOOG zĩnda ne taaba, t’a wilg yẽ me sẽn tʋm n tekẽ, tɩ b maan nug tikri, tɩ […]


text:
Sokre
A Kirist ned yaa bõe?
Leokre
Gom-biisã-bilgr sebr bilgame t’a Kirist ned yaa “ned sen yaagd-a nor n togsdẽ tɩ yẽ tẽeda a Zezi wa Kristã wala Wẽnd-tũudm nĩng sen tĩk a Zezi goamã n tũud-a wã.” Hal baa bilgrã sãn n yaa soamã, wa gom-biis-bilgr sɛb wʋsg mẽ sen bilgi, a zulmã ka ta Wẽnnaam sebrã sen yaa sɩd goamã bilgrã zulm sen ta zĩig ningã n wilgid a Kirist tẽed sen yaa soab ye. Yaa nõor a tab la b pʋd “Kirist ned” gom-bilã yʋʋr Kãab Paalgã pʋga. (Tʋʋmã 11:26; 26:28; 1 Pɩyɛɛr 4:16). Yaa Ãntiyos tẽng la b bool a Zezi Kirist tũudbã pipi tɩ Kirist neba (Tʋʋmã 11:26) tɩ bõe b na-kẽndrã, b tʋʋmã neb koe-mõonegã ra yaa wa Kirist meng rẽndã. Gom-bil ning sen boond tɩ “Kirist Nedã” võorã nana nana yaa, “a Kirist tũudmã neba” wala “a Kirist tũudba.”
La zu-bʋko wakatã sen wa n loogdẽ “Kirist Ned” võorã meng meng wa n tekame n lebg wa ned sen be tũudm bɩ minung pʋga wala ned sen tar yĩn-sidg kasengã n yaa a Zezi tẽed hakɩka wal a ka tũud a Zezi sõama ye. Neb wʋsg sen ka tẽed b la b ka tɛɛg a Zezi Kirist boonda b mẽnsã tɩ Kirist Neba bala b kẽnda Wẽnd-doogẽ wala b vɩya “Kirist Neb” soolem pʋga. La tɩ kẽng Wẽnd-doogẽ, wal tɩ sõng neb nins sen ka são yãmbã, wal tɩ yɩ nĩn-sõng ka kɩtid tɩ ned yɩ a Kirist Ned ye. Tɩ kẽnd Wẽnd-doogẽ ka kɩted tɩ fo yɩ a Kirist Tẽeda wa mubils manegr-zĩigẽ kẽnd mẽ sen ka kɩted tɩ fo lebg mubillã. Tɩ yɩ Wẽnd-doog neda, tɩ kẽnd pʋʋsg daar fãa, wala kõt ligd Wẽnd-doogã tʋʋmdã yĩng ka wiligd tɩ ned yaa Kirist Ned ye.
Wẽnnãm sebrã wiligame tɩ tʋm-sõmyã nins tõnd sen mãandã ka kɩted tɩ tõnd yɩ tɩrs Wẽnnaam taoor ye. A Tite 3:5 yelame tɩ, “b fãaga tõndo, La ka tõnd sen maan tʋʋm-sõma yĩng ye, yaa bãmb nimbãan-zoeerã yĩng la b pek tõnd n kõ tõnd dogem paalg n maneg tõnd ne Sɩɩg-sõngo.”. Woto yĩnga, Kirist Ned yaa a soab ning sen paama rogem-paalgã nẽ Wẽnnaam Pãngã (Zã 3:3; Zã 3:7; 1 Pɩyɛɛr 1:23) la a rɩk-a tẽebã ne a teegrã fãa n del a Zezi Kirist. Efɛɛz rãmba 2:8 yetame tɩ yaa “ne bark la yãmb paam fãagr tẽeb yĩnga—la ka ne yãmb mens pãng ye, yaa Wẽnnaam kũuni.”
Tẽed hakik yaa a soab ning sen dɩk-a tẽebã ne a teegrã fãa n del a Zezi Kirist sen maan tʋʋmd ningã, ne a kũumã kũum-dapikã zugã yelwẽnã yaobã yĩnga ne a vʋʋgrã rasmã tãab daarã. Zã 1:12 yeela tõnd tɩ, “La neb nins fãa sen den deeg bãmbã la sen tẽ bãmb yʋʋrã, b kõ bãmb nõor tɩ lebg Wẽnnaam kamba.” Bãnd sen wilgd tẽed hakik yaa yaa nõnglm neb a taabã yĩnga la Wẽnnaam goamã sakre (1 Zã 2:4, 10). Tẽed hakik yaa Wẽnnaam biiga meng menga, n yaa zakã neda, la ned sen paam ɩɩvm paalg a Zezi Kirist sabab yĩnga.
Fo sen karm bũmb nĩng ka wã kɩtame tɩ yãk yam n dat n deeg a Zezi bɩ? Sãn n yaa woto, bɩ f tõk “Mam deega a Kirist rũnda” wã butõ tẽngr ka.
English
A Kirist ned yaa bõe?


text:
Ninsaal Yel-Segdɩ Noy Gãnegr Sebre
Keoogre
B wilgame tɩ ninsaal bʊʊd fãa tara a burkĩndlim la a yel-segdɩ tõod sẽn pa yɩɩd a to, tɩ b pa tõen n dɩk tõod-bãmb n koos bɩ n tek a badawã, n yaa dũni wã bãan gãaga, ned fãa sẽn so a vɩɩm tɩ yembd kaala, la wẽg-taab kaalem dũni wã pʊgẽ yẽgrã.
B wilgame tɩ ninsaal sẽn da tog ne yel-segdɩ ninsã kaalmã waa ne bi-beelem la pãng buud toor-toor sẽn sãam dũni wã zãng sũuri, la b yãkamen moon tɩ dũni ning sẽn na n wa zĩnd-a tɩ ninsaalbã na n wa so b mense, n tõe n gom b sẽn date, n tẽ b sẽn date, n wa yi rabeem, yaeesg la far buudã fãa pʊgẽ wã, n yaa ninsaal sẽn baood ne a sũur fãa n yɩɩdã.
Tɩ sẽn yɩɩd fãa yaa tɩ ninsaal yel-segdɩ wã tog n paamame tɩ b koglg-b ne noy buud sẽn na yɩl tɩ ned ra wa bao a sẽn na maan n põs pãn-wõrdem b sẽn maand-a n kong n wẽneg n kẽ wẽnem maan n lebs pʊgẽ wã.
D sẽn mi tɩ segdame tɩ d keng tẽms ne taab zood yõkr zĩndgrã.
D sẽn mi tɩ nasõzini (tẽmsã fãa lagem-n-taar kãsengã) le mooname n wilg b tẽeb ninsaal burkĩndlem la a tɩrlem pãnga, pag la rao yel-segdɩ sẽn zem taabã, tɩ b le wilgame tɩ b ratame n mao n paas ninsaalbã vɩɩm sõmblem tɩ yɩ ned fãa sẽn so a meng vɩɩmẽ wã tɩ yel kãng pãng yɩɩg a pĩndã.
D sẽn mi tɩ tẽms nins sẽn be nasõzini lagem-n-taarã pʊgẽ lagma ne lagem-n-taarã n nk sard n na n sõng tɩ dũni wã pʊgẽ bɩ ned fãa tũ ninsaalb yelsegdɩ wã sẽn gãneg noy ninsã.
D sẽn mi tɩ ninsaal yel-segdɩ noy bãmba gãnegr sã n yɩ lagem-n-taarã ne a kẽedbã n na n naag taab n maan-b n na n sõng tɩ b tũubã yɩ sõma wã.
Pipi koɛɛga.
Ninsaalbã fãa sã n doge, ned fãa so a menga, ned pa rogd n yaa yamb ye, nebã fãa zema taab b yel-segdɩ la b burkĩndlem wɛɛngẽ. Nebã fãa tara yam la tagsgo, ned fãa togame n vɩɩnd ne a to saam-biir pʊgẽ.
Koɛɛg a 2 soaba.
Ned fãa tara sor n tõe n dɩ seb-kãnga sẽn gãneg noy ninsã yõodo tɩ bakr buud ka zĩnd ye, pa tũus f sẽn yaa buud ning ye, f yĩng kõbg sẽn ya-a soab ye, f yaa pag bɩ rao ye, f wẽnd-sor sẽn ya-a soab ye, f sẽn yãk n tik politik ninga, bɩ tẽeb buud a to ye, f tarem sẽn ya-a soab ye, f sẽn dog ne b rãmb ye, bɩ bũmd buud a taab sẽn bakd ye.
Sẽn paasde, pa tõe n tik ned tẽng politik neng sẽn ya-a soab n bak a soab noy-bãmbã yõod rɩɩb wɛɛngẽ ye, pa tũus tẽngã sã n so a menga bɩ a sã n be zamaan a to yembdẽ.
Koɛɛg a 3 soaba.
Ned buud fãa tara sor n tõe n vɩɩnde, n soog a menga la a gũnug a menga.
Koɛɛg a 4 soaba.
Pa tog n dɩk ninsaal buudã fãa n maan yamb ye bɩ n weoog-a ye. Yembdã ne nebã koosgã gɩdgame, ba sẽn wa n ya yembd buud nin fãa.
Koɛɛg a 5 soaba.
Pa tog n sɩbg ninsaal buudã fãa ye, pa tog n sɩbg ninsaal tɩ sɩbgrã yɩ toog wʊsgo, tɩ pa sẽn na maan ninsaal ye.
Koɛɛg a 6 soaba.
Ned fãa tara sor tɩ sẽn wa n ya sĩĩg ning fãa, bɩ b sak n deeg a sẽn yaa ned ning buud bʊ-kaoor soog taoore.
Koɛɛg a 7 soaba.
Ninsaalbã fãa zema taab laloa taoore, b fãa tog n paama laloa wã koglgo tɩ bakr ba a ye pa zĩnd ye. Nebã fãa tara sor n tõe n paam tɩ b koglg-b ne bakr buud fãa sẽn na n wa maan n kɩɩs seb-kãnga noy wã sẽn gãnegã, ne bũmb nins sẽn na n wa ne bakr-bãmba.
Koɛɛg a 8 soaba.
Ned buud fãa tara sor n tõe n kẽng a tẽngẽ bʊʊd soog taoore n tɩ bʊ ne weoogre, sɩbgr buud fãa b sẽn maan-a, tɩ ninsaalb yel-segdɩ sebrã gɩdge, tɩ laloa mi tiiri.
Koɛɛg a 9 soaba.
Pa tar sor n tõe n yõk ned zaalem, n pag-a roogo bɩ n yiis-a a tẽngẽ n tɩ ning zĩĩg a to tɩ laloa zɩ tiir ye.
Koɛɛg 10 soaba.
Ned buud fãa tara sor wa laloa sẽn wilgã, t'a yell ta bʊ-kaoodb sẽn so bʊʊdã, n tõe n kao tɩ pãn-dãmb ka lob b toogo, la sẽn bʊʊd sɩd taoore, tɩ b bʊ nin-buiid taoore n wilg a yel-segdɩ bɩ a tɩlae-yɛla, bɩ n wilg b sẽn yet tɩ yẽnda soabã maana bũmb ningã kongr sẽn taẽ.
Koɛɛg 11 soaba.
- B sã n yeel tɩ ned maana bʊmb sẽn kis n dat n paalg-a, sã n pa b wa n bʊ-a lame tɩ bʊʊdã yɩ neb fãa taoore, t'a paam sõangd sẽn mams n paas a poorẽ fãa, ket n ya wa yẽnda soabã pa maan bũmbã ye.
- B pa tõe n bʊ ned n paalg-a bũmb a sẽn maan bɩ a sẽn pa maan yĩnga, sã n mikame tɩ yellã sẽn maanã wakato, bʊʊd soog nengẽ yel bãmba ra pa kis ye. Sẽn paasd me, b sã n bʊ yellã, b pa tar sor n tõe n kõ ned ning sẽn maan-a yellã sɩbgre tɩ yɩɩg yellã sẽn maanã sasa laloa sẽn da gãneg sɩbgr buud nins yel-bãmb wɛɛngẽ wã ye.
Koɛɛg 13 soaba.
- Ned buud fãa tara sor n tõe n gõ a tẽngẽ, n kẽng zĩĩs nins fãa a sẽn date, la a yãk a sẽn dat n zĩndẽ.
- Ned buud fãa tara sor n tõe n yi tẽngẽ n lebg n wa a meng tẽngẽ, a le tara sor n tõe n yi a meng tẽngẽ n kẽng tẽn-taaga la a le lebg n wa a tẽngẽ.
Koɛɛg 14 soaba.
- Ned sã n wa be toog zug tẽngẽ tɩ b namsd-a wʊsgo, a soab tara sor n tõe n yi n bao gãag-sobend tẽms a taabẽ, a le tara sor n tõe n paam tɩ b reeg-a tẽn-bãmbẽ.
- La sã n mikame t'a sẽn maanã, laloa gɩdgame tɩ b mik tɩ yaa sɩda, bɩ sã n mikame t'a sẽn maanã pa zems ne nasõzini (tẽmsã lagem-n-taar kãsengã) sẽn gãneg noy ninsã, a pa tar sor-kãng ye.
Koɛɛg 15 soaba.
- Ned buud fãa tara sor n tõe n paam tẽng-n-biilim tika.
- B pa tar sor n tõe n wõr ned n menes a tẽng-n-biilim ye, b le pa tõe n gɩdg-a t'a ra teem a tẽng-n-biilim ye.
Koɛɛg 16 soaba.
- Pag ne rao yʊʊmd sã n ta kãadem b tara sor n tõe n kẽ kãadem la b tilg yir tɩ pa tũus b yiibã buud sẽn ya-b rãmba, b tẽng-n-biilim bɩ b wẽnd sor tũudum. Kãadmã kẽesg noy pʊgẽ, b yiibã yel-segdɩ yaa a ye, pa yɩɩd to ye, kãadmã vɩɩm wakato la a kaoob wakat me b yel-segdɩ wã ya a ye.
- Kãadem pa tõe n kẽes tɩ pa tũ ne kãad-ratbã sakr sẽn pa tũ ne modgr ye.
- Zak yaa tẽng yẽgre (tẽng bõn-bulli). A yaa tẽng vɩɩm sũuri. Tẽngã neb togame n koglg-a, goosneerã (leta wã) togame n koglg-a.
Koɛɛg 17 soaba.
- Ned buud fãa, f ya f ye bɩ f bee sull pœga, tara sor n so a bũmbu.
- B pa tõe n wõr ned n deeg a sẽn so ye.
Koɛɛg 18 soaba.
Ned fãa tara sor n tõe n tags a sẽn date, n bʊgs a sẽn date la a tũ wẽnd-sor ninga a sẽn date. Sor-kãng a sẽn tarã wɛɛngẽ a tõeeme n teem wẽnd-sor n tũ bɩ n teem tẽebo a le tõeeme n wilg a wẽnd-sor bɩ a tẽebo ne kaorengo, maana maanego tɩ yɩ yẽnda a ye bɩ n naag ne a taaba tɩ yɩ neb sʊka bɩ bãmb bal ne taaba.
Koɛɛg 19 soaba.
Ned buud fãa tara sor n tõe n tẽ a sẽn date la a gom a sẽn date, rẽnda n kɩt tɩ ned pa tog n zoe rabeem ne a tẽeb wilgri, la a tar sor n tõe n bao n bãng kibay la a paam kibay n tall-b n piuug zĩĩg fãa n pa ges tẽmsã tods ye, tɩ yɩ ne rabay buud fãa a sẽn date.
Koɛɛg 20 soaba.
- Ned buud fãa tara sor n tõe n paam n maan tigsga la lagem-n-taar sull sẽn pa tar yɛla (sẽn pa na n wa ne gudgri).
- B pa tõe n modg ned ab a ye t'a kẽ lagem-n-taar pʊgẽ ye.
Koɛɛg 21 soaba.
- Ned buud fãa tara sor n tõe n ning a toog a tẽng vɩɩm tʊʊmẽ, a tõeeme n maan tʊʊmd a toore bɩ tũ ne neb b sẽn yãk tɩ b let lagem-n-taara sull n tʊmdẽ, tɩ nin-bãmb yãkrã yaa sẽn maan tɩ pa tũ ne modgr ye.
- Nin-buiidã sẽn dat bũmb ninga la tẽngã zãab tʊʊm tikda.
- Nin-buiidã raabã wilgr tog n tũu ne vot sẽn na n maan tɩ zãmb ka zĩnd ye, votã me tara wakat sõor n tog n le maane, votã tõeeme n maan tɩ yɩ nin-buiid vote, bɩ gʊls n vot buud a to sẽn wẽnd wa bãmba sẽn maand tɩ ned fãa tõe n yãk a sẽn dat-a soaba.
Koɛɛg 22 soaba.
Ne buud fãa, a sẽn yaa nin-buiidã ned a ye wã yĩnga, a toga ne ninsaalb yel gesg soogã sõngre. Sõngrã yaa arzɛka, vɩɩm sõmblem la rog-n-mik wɛɛngẽ sẽn yaa tɩlae ne ninsaal burkĩnd la a tɩrlem baoobo, a mengã yidgr yĩnga, sẽn na n tũ ne tẽnga meng tʊʊmde n paas tẽms ne taab lagem-n-tʊm pãng tɩ zems ne tẽng fãa tʊʊm yõgeng sẽn ya to-to la a laog sẽn zem tɛka.
Koɛɛg 23 soaba.
- Ned buud fãa tara sor n tõe n paam tʊʊmde, n tõe n yãk a sẽn dat tʊʊmd ninga tɩ tũ ne tʊʊmdã kũun sẽn na n maan tɩ wẽgb pa zĩnd ye, la b koglg-a ne tʊʊmã kaalem.
- Nebã fãa tog n paama yaood sẽn zems ne b sẽn maan tʊʊmd ningã tɩ wẽgb ka ye.
- Ned ning fãa sẽn tʊmd-a toga ne yaood sẽn zems a sẽn maane, ti sẽn paamdã sek yẽnda ne a zak rãmb vɩɩm tɩ yɩ burkĩnd pʊgẽ, tɩ sã n mik tɩ segdame; bɩ a paam tɩ b paas-a sõngr buud a taaba.
- Ned buud fãa tara soor n tõe n naag neb a taaba n lulg sẽndika sulli (tʊntʊmdb sõngr sulli) sẽn na kogend tʊntʊmdbã nafo.
Koɛɛg 24 soaba.
Ned buud fãa tara sor n tõe n paam vʊʊsem la yõ-noogre, bũmb zãng la tʊʊmã wakat sõor tɛk wilgri n paas vʊʊsem. Vʊʊsmã geendame n tar wakat-wakato, vʊʊsmã sasa b tog n yaoa a soaba.
Koɛɛg 25 soaba.
- Ned buud fãa tara sor n tõe n paam tarem sẽn na n sek a meng la a zak rãmb laafi la b vɩɩm sõmblem baoobo, bũmb zãng la rɩɩbã wɛɛngẽ, yeelgrã (futã), zĩ-gãadgã, tɩbsgã n paas vɩɩmã sõmblem baoob tʊʊm nins sẽn segd-b ne yẽ wã. A sã n wa pa tar tʊʊmde, a sã n wa bẽedẽ, a sã n wa lebg kamsa, a sã n wa lebg pʊg-kõore bɩ ra-kõore, a sã n wa kʊʊle bɩ bũmb buud a taab sã n wa kɩt t’a pa le tõe n dɩlg la a ges a meng yelle, tɩ yaool n pa tũ ne yẽnda a maan tɩ yellã paam-a, a togame n paam sõngre.
- Biig pʊg sasa la a yãadem wakato, a tara sor n tõe n paam sõngre la koglgo. Kamba fãa, f roga kãadem pʊgẽ tɩ b rogame tɩ b ba rãmbã pa kẽ kãadem ne taaba, b fãa segda ne sõngre.
Koɛɛg 26 soaba.
- Ned buud fãa tara sor n tõe n paam kaorengo. Kaorengã tog n yɩɩ zaalem, ba tɩ na yɩ yãadmẽ kaorengã (kaoren-sɩngã). Yaa tɩlae tɩ kambã paam kaoren-sɩngã. Tʊʊm-minim la nus tʊʊm zãmsg kaorengã togame n piuugi. Karen-do bɛdã kaorengã tog n maaname tɩ neb nins fãa bãngr sẽn sek be taabã paam n kẽ tɩ zãmb pa zĩnd ye.
- Kaorengã sẽn tog n gẽeg bũmb nins yaa ninsaal mengã yidgri la ninsaal yel-segdɩ noy sebrã tũub pãng paasgo. Kaorengã togame n sõng tɩ tẽmsã ne taab wʊm taab moore, buudã toor-toorã bɩ wẽnd-sor tũudum toay-toayã wʊm taab moore, tɩ sull fãa sak a to sẽn yala la b yõg taab zoodo. A togame yasa n sõng tɩ nasõzini (tẽmsã ne taab lagem-n-tay kãsengã) tʊʊma kẽng taoore, sẽn na yil ti bãana gãand dũni wã pʊgẽ.
- Ba rãmbã n yaa pipi n tar sor n tõe n yãk wubr ning buud (kareng ning buud) bãmb sẽn dat tɩ b kambã paame.
Koɛɛg 27 soaba.
- Ned buud fãa tara sor n tõe n ning a meng nin-buiidã rog-n-mik sull tʊʊmẽ (vɩɩmẽ), n rɩ tʊʊm-minmã bãngr yõodo la a naag n tʊm bãngrã baoob tʊʊmẽ wã la a paam n dɩ tʊʊm bãmba sẽn wat ne yõod ninsi.
- Ned fãa tara sor n tõe tɩ b koglg a bãngr yõodo la a bãngr teedo, tɩ yaa sebr la a gʊls yã, bɩ yaa te-naands la a maan yã.
Koɛɛg 28 soaba.
Ned buud fãa tara sor n tõe n dat tɩ bãan zĩnd nebã ne taab sʊk tẽnsẽ wã, la tẽnsã ne taab sʊka, tɩ seb kãnga sẽn wilg yel-segdɩ ninsã tõog n paam n yɩ sɩda
Koɛɛg 29 soaba.
- Ninsaal tara tɩlae-tʊʊm ne a neba (a nin-buiidu), bala a mengã yidgr pa tõe n maan tɩ pa yɩ na a nebã pʊgẽ vɩɩm ye.
- Ned yel-segdɩ tũub pʊgẽ, la a sẽn tar sor n tõe n maan a sẽn datã wɛɛngã, ned fãa toaag sẽn tekẽ yaa laloa sẽn wilg bũmb ninsa, sẽn na yɩl n sõng tɩ ned fãa bãng a to yel-segdɩ la a sẽn tar sor n tõe n maan a yam. Sẽn paasd me, yaa sẽn na yɩl tɩ b tõog n tũ ninsaal vɩɩm sõmblem noy wã, ninbuiidã vɩɩm noy wã tũubu la nebã fãa vɩɩm sõmblem baoobo, sã n yaa tẽng zãab buud ning sẽn ya nin-buiid naam n zãad-a wã.
- Yel-segdɩ bãmbã la maan-m-yam bãmbã pa tõe n dɩk n maan tɩ pa yɩ wa nasõzini sẽn gãneg noy ninsã sẽn datã ye.
Koɛɛg 30 soaba.
Seb-kãngã gomd ba a ye pa tõe n wa rɩk t’a yɩ wa tẽng a ye, goosneer a ye bɩ ned a ye yell ye, t’a soab tik rẽnda n dat n maan bũmb sẽn na yɩl n sãam yel-segdɩ la maan-m-yam nins sebrã sẽn gomd-b rãmb yellã ye.


text:
Yaa sẽ n tu ne sebr b sẽ n gʋls n na tool parwass rãmba fãa Kɩre rãmba, la labe Alfɛreɗ Wedraoog sẽn n yaa Vikɛr zeneral wilg tɩ Kagdinall Filip tara Koronavirisa bãaga, yaa kagdinal meng n kõ sor tɩ b yis seb kãnga, sebrã pʋga b boonda krisnaba fãa tɩ b naag taab […]
Mois : mars 2020
Lonab rãmb kõ ministɛɛr ning sẽn get laafɩ wã yell ligd sõor sẽ n ta milyõ 250
Rasma nõore, kũuna leta taaba, sẽn na n yɩlẽ n zab ne « koronavirisã » bãaga Tʋʋlg kiuug rasem 30 yʋʋm 2020 soabã, lonab rãmb tɩ kõ Ministɛɛr ning sẽn get laafɩ wã yell ligd sõor sẽn t’a milyõ 250 sẽ na n yɩlẽ tɩ b sõng n zab ne bã-paalã sẽn namsd ninbuidã. D sã na […]
Doktɛɛr Alẽ Zʋbga ratame tɩ Burkĩna Faso rãmb tall « Kolorokinda » ne « Azitoromisindã » « Koronavirisã »bãag tibsg wɛɛngẽ
Burkĩna Faso minisr kʋdr ning sẽn da get laafɩ wã yellã, a Doktɛɛr Alẽ Dominik Zʋbga wilgame tɩ logtoeembã segd n talla « kolorokindã » ne Azitoromisindã n tips koronavirisã bãag sẽn yõk neb ninsã, wakat kãnga tɩ logtoeembã ra sɩglga vaessg sẽn kẽed ne tɩ-kãensa zutu. « Mam datame, tɩ b tall kolorokindã, ne Azitoromisind n kõ […]
Burkĩna Faso goofneema rɩka na-kẽndr na n gɩdg tɩ ne d pa tõe n yi pa rẽnda bɩ a kẽ tẽns nins « koronãvirisã » sẽn n be n wã ye
Yaa sẽ n tu ne goofneema tigsg sẽn zind tʋʋlg kiuug rasem 26 yʋʋm 2020 soabã, la tẽnga taor dãmb rɩk nõor n na gidg tɩ ne dpa tõe n yi pa rẽnda be a kẽ tẽns nins pʋgẽ « koronavirisã » bãag sẽ n zoe n be n wã ye, yaa tʋʋlg kiuug rasem 27 yʋʋm […]
Ministɛɛr ning sẽn get laafɩ wã yell wilgame tɩ neba gus b meng ne tit kẽer wala « kolorokindã »
Tʋʋm noor ning sẽn get titã yellã boonda ninbuida fãa tɩ b gũus b mens ne tɩtã kẽer rikre, tɩ sã n pa tu ne logtor sor kũun ye, sẽn n yiid fãa d sẽn be bãag ning pʋgẽ wã. B wilgame tɩ koes n yit rasma nõorã n wilgdẽ tɩ « kolorokiindã » ya tɩɩm sẽn […]
Burkĩna Faso ministɛɛr ning sẽn get lebgã yell sulg n gesa teed kẽer ligdi
Sẽ tu ne bã paalã b sẽn boond tɩ « koronavɩrisã » sẽ n kẽ Burkĩna Faso tẽngã, teed kẽer wala « zɛlã » sẽn tar n sõd nusã, n le paas yõ-lidsã ligd paasa raasã la kosem zĩis wʋsg pʋsẽ. Yaa rẽ n so tɩ ministɛɛr ning sẽn get lebgã yellã rik nõor n na n lbg n […]
Burkĩna Faso goofneema tʋʋmtʋʋmdb tõe n wa pa b zagsẽ wã n tʋʋmdẽ
Sẽn na n yɩlẽ n koglg tʋʋmtʋʋmdbã ne bã-paal ning b sẽn boond tɩ « koronavɩrisã » ministɛɛr ning sẽn get gofneem tʋʋmtʋʋmdbã yell, maana tagsgo, n yis mõneg koeeg tʋʋlg kiuug rasem 24 yʋʋm 2020 soabã. Sã n yaa ne Minisr Seni Wedraoogo, tags kanga yaa sẽn na n yɩlẽ n dik na-kẽnda gofneem tʋʋma wɛɛngẽ […]


text:
Sapaolg kiuug rasem 21 yʋʋm 2019 soabã, “Filo” wã sẽn yaa seb gʋʋndbã tigs kasenga a naoor 15 soabã paka a kʋɩlẽns Waogdgo. Tʋʋmdã na n paga kʋɩlens sapaolg kiuugb rasem 24 yʋʋm 2019 soabã. Yaa sɛb koosgo, gʋlsma buud toor toor zãmsgo, kamb reem zinsi, n paas ne seb gʋundb wags taab la b […]
Mois : novembre 2019
Wẽnnaam ninban-zoeerã tigs kaseng a 4 soaba paka a kʋɩlense
Wẽnnaam ninban-zoeerã tigs kaseng sẽn maand tõnd ninsabls tẽns la madagaskar a naoor a naas soabã paka a kʋɩlens sapaolg kiuug rasem 19 yʋʋm 2019 soabã Burkĩna Faso na-tenga pʋga.Yaa neb sõor sẽn t’a bãmb 900 sẽn yi ninsbls tẽns la nasaar tẽnse n wa n na naag tigsgã. Tigsgã naaor a 3 soaba sẽn […]
Burkĩna Faso na n deega Wẽnnam ninbãn –zoeerã tigs kasẽnga a 4 soaba
Zĩ-likr kiuug rasem 17 yʋʋm 2019 soabã, sull nĩng sẽn sogend ninban-zoeerã tigs kasẽng sẽn na n zĩnd Waogdg sapolg kiʋʋg rasem 18 n ta a rasem 24 yʋʋm 2019 soabã tigsa kiba kitbã arsevese waogdgo n na n kõ vẽnem tʋʋmdã sẽn sogend toto. Yaa sẽn sĩng ne yʋʋm 1980 soabã, la pap a […]


text:
Sapaolg kiuug rasem 13 yʋʋm 2020 soabã “Asosɛsẽo pʋʋr le developema Ẽntegre ges beoogo”, tɩ b kʋʋg koɛɛg n boond tɩ ADIG talla rɩɩbo, sãnfãnde, la kaam n kõ neb nins sẽn bẽed zutã bãag Namentẽng soolmẽ wã. Yaa bãmb koabg la pis nu, la Ministɛɛr ning sẽn get zagsã la sõng-sõng taabã, la ãdem […]
Mois : novembre 2020
Na-baoodb sẽn ka tik Pagtɩ politikã lagem-n-taar sula teend a Rok Mark Kiristẽ KABOORE
Sapaolg kiuug rasem a 6 yʋʋm 2020 soabã, Politik sula sẽn so b mens sõor na ta bãmb pisi la zak sega kiba-kɩtbã Waogdgo. Sɛkã võore, yaa sẽn na n wilg tɩ b na n teel a Rok Mark Kiristẽ KABOOR naamã baoob sẽn wat sapaolg kiuug rasem 22 yʋʋm 2020 soabã. Yaa Politik sula […]
Boala komindã pagb paama teelgo
Pagb nins nus sẽn pa tat b poorã, ninbãaneg na kolg weoogã lebga tɩlae. Zĩ-likr kiuug rasem 24 yʋʋm 2020 soabã, Leyãos Kolob Wagadugu Salãas la Ministɛɛr ning sẽn get gʋʋlgã yell maana ninbãan-zoeer tʋʋma Boala komindã pʋga, Namentẽng soolmẽ. Lagem-n-taarã sull sõnga pagb pis-naase, gʋʋlgã wɛɛngẽ. Pag fãa bʋʋs a yiibu, ne b rɩɩbo, […]
Ekoall Bulsa « A » yʋʋm 75 wã tigr maana sũ-noog pʋgẽ
Yaa gom-zu-kãngã la tik yã“tẽegre, zems-taaba, kẽes-m-menga, sẽn na yɩl n paam karen-sõngo, Namentẽng yidgrã wɛɛngẽ”. Ekoall « Bulsa A » yʋʋm 75 tigr maana Buls Okomisɛɛrã ne zãma kõn bãng n sõd nifẽ. Yɩɩ Buls komindã nin-buiidu, Ekoallã pipi karen-bi-paala, a karen-bi-kʋda, ne b zo-rãmba, la sãamb buud toor-toore. Sã n ya ne tigrã menga, b […]


text:
Nin-sabls tẽnsẽ tẽn-gãongã pʋg laog wala sãnemã, b na n tũ so-bʋg t’a yɩ laog sẽn tõe n kẽes yõod n kaoose, tẽnsã yidgr wɛɛngẽ? Gom-kãngã n yɩ a naoor a tãab soabã tigr gom-zugu, a Rok Kaboor sẽn yãk tɩ b na n pak tigrã. Tẽngã naab ka zĩnd tigrã pʋg ye, yɩɩ gofneerã […]
Mois : septembre 2018
Kiba-kɩtbã zĩnda ne taab Kʋdgo , n na n sɛglg tik kasẽng nĩng b sẽn boond tɩ » IYAKO »( UACO) 2019 yʋʋmdã
Bõn-bɩʋʋg kiuug rasem 21 ne a 22 yʋʋm 2018 soabã, kiba-kɩtbã taoor dãmba, la kiba-kɩtb sula buud toor-toor taoor rãmb zĩnda ne taab taab Kʋdgo. B Zĩndgã võore, yaa sẽn na n zĩnd n tags tõnd nin-sabls tẽnsẽ kibayã kũun seg-taab-kasenga, b sẽn boond tɩ « IYAKO » a naoor 11 soabã sẽn wat yʋʋm 2019 soabã […]
A Rok Mark Kiristẽ Kaboor siga Kʋdgo.
Tẽngã taoor soab siga Kudgu bõn-bɩʋʋng kiuug rasem 26 yʋʋm 2018 soabã pʋgẽ, n na n pak (Sikota) pipi tigri. Sikotã yaa tigr b sẽn maane, sẽn na yɩl n kõ tõnd lamdã koobo, la a fut pãnga, n paas a sẽ-mitbã zɩɩre. Tẽngã naab taab wakate, yɩɩ zãma ka tɛka, la Sãntr wɛs Guvɛgneer […]
Sor noor kamb yɩɩr sa yã
Kamb nins sẽn da vʋɩ so-bɛdã noor Waogdgo, tɩ b tall-b n kẽes zagsã pʋg na n paamame n pẽneg b roagdb nengẽ la b kell n kẽng taoor ne tʋʋmd nins b sẽn segd n paama. Tʋʋmdã ket n kẽnda taoore, bala, Burkĩna Faso baobsã pʋgẽ, neb nins sẽn tʋmd ministɛɛr ning sẽn get […]
Burkĩn-bil a ye n paam zug zẽkr kũuni zae wã tʋʋm minim wɛɛngẽ
Bõnbɩʋʋng kiuug rasem 24 yʋʋm 2018 pʋgẽ, a Yakub Sawadg sẽn tar yʋʋm 78 wã paam zug zẽkr kũuni. Yaa sẽn ta yʋʋm pis 40 rũndã, la a yãk rasempʋɩ-peell a yembr Yaadtẽng soogã, n na n tu zae wã koob yĩnga. Tʋʋmdã yɩɩ sabaab n sõng-a t’a paam zug zẽkr kũuni, a zae wã […]
Pagb la kamb nins sẽn vʋɩ soaya zut vɩɩm yell manegre
Minisr ning sẽn get pagbã la sõng-sõng taabã, n paas zagsã yell talla sɛk ne kiba-kɩtbã bõn-bɩʋʋng kiuug rasem 21 yʋʋm 2018 soabã pʋgẽ. Tikrã võore, yaa sẽn na n maan gɛɛla, sẽn kẽed ne pagb la b sẽn yõg sorã zug n tall n kẽng zãabã zagse, b sẽn maneg n deeg-bã yell wɛɛngẽ. […]
Fespako maanda a naoor 26 soab tigri
Lamusã bõn-bɩʋʋng kiuug rasem 20 yʋʋm 2018 soabã pʋgẽ. Badaare, Fespako wã tigr soagendb talla sɛk ne kiba-kɩtbã Waogdgo, Rãn hotɛll Sõmkɛta, n na n kõ sor tɩ Fespako yʋʋm 50 tig-tẽegr sẽn na n zĩnd yʋʋm 2019 soabã seglgo. Sɛkã ne kiba-kɩtbã maana minisr ning sẽn get kʋdemdã la rog-n-mikã, gilg n ges yel-soalmã […]
Rɩ-nood lagem koabga tɩ laafɩ reng taoore.
Bõn-bɩʋʋng kiuug rasem 19 raare, yʋʋm 2018 soabã pʋgẽ, Bogdg Meeri wã sẽn be Waogdg Arõndiisma a nu wã Meere, a Zãmpoll Mone tʋma ninbãan-zoeere, la ãdem-bil ne a to nonglem tʋʋmde. Yaa Kamaan kɩlo koabg yondã bãmb 90, n paas Mui kɩlo 25 yondã bãmb 100, la bãan-rãmb Mobila a yiibu, la b rɩk […]
Rog-n-mik wẽnda ko-rẽgdo
A Lagemymalgr sʋk a ba:” m ba yãmb yeta wakat fãa tɩ yaab-rãmb wẽndẽ rog-n-mik wẽnda ko-rẽgdo. Rog-n-mik wẽnda ko-rẽgd rat n yeelame tɩ bõe, a ya n ka tar sõmblem zĩig la”? La a baab leok-a lame:” rog-n-mik wẽnda ko-rẽgdo. A wẽnda ko-rẽgd yam soab sẽn yãk we-sablg pʋgẽ, n yũ n paam t’a […]
Perzidã Rok Kaboor siga Gana soolmẽ
Sẽn sɩng ne bõn-bɩʋʋng kiuug rasem 17 yʋʋm 2018 soabã, Perzidã Rok Kaboor bee Gana tẽngã pʋga. Kẽndã võore, yaa tẽns a yiibã ne taab zoodo, n paas Gana tẽngã taoor soab a Nana Akufo Ado sẽn bool tõnd tẽngã taoor soaba, tɩ b na n zĩnd ne taab rasem a yiib tõre. Rasem a […]


text:
Tʋʋl-nif kiuug rasem 29 yʋʋm 2019 soabã, Burkĩna Faso la Nizɛɛr Evɛk rãmbã sull taoor saoaba, Musoyẽer Poll WEDRAOOGO sega kiba-kɩtbã Sãntr nasẽonall Kagdinall Poll Zũngrãan zakã pʋga, tɩ b sõse. Sɛkã võore, yaa tigs-kasenga, la b rat n maane, n deeg nin-sabls tẽng wĩndg sẽn lʋɩtẽ baobg Evɛk rãmbã (RECAWO SERAO). Tʋʋmdã na n […]
Mois : avril 2019
Sãntr Noorbɛɛr Zãongã rãmb talla sõs-kasenga
Tʋʋl-nif kiuug rasem 27 yʋʋm 2019 soabã , Sãntr Noorbɛɛr Zãong ne sull a ye sẽn tar pak-n-taare n get kibayã kɩsg yell nin-sabls tẽng windg sẽn lʋɩtẽ talla sõsga. Sõasga gom-zug yaa «karen-saamb dãmbã sõor yaa wʋsg Waogdg lekollsã pʋsẽ: saglse, la rabay bʋs buud la b tõe n zĩngi» Bũmb ning sẽn n […]
Burkĩna Faso koobã yell tara taoor kẽnde
Tʋʋl-nif kiuug rasem 25 n ta a rasem 27 yʋʋm 2019 soabã pʋgẽ, tõnd tẽngã taoor soab a Rok Mark Kiristẽ Kaboor sega koaadbã Gawa soolmẽ, tɩ b zĩnd ne taaba. Tɩ bala, yaa yʋʋm yiib fãa tẽngã taoor soab segd-b lame, tɩ b sõse, n bao rabay koobã la gʋʋlgã, n paas koodã biis […]
Koom la vɩɩm buuda fãa yẽgre
Tʋʋl-nif kiuug rasem 25 yʋʋm 2019 soabã, goofneer taoor soaba a Kiristof Marɩ Zozef DABƖƖRE tɩ kõ sor “kɩlẽnbara“ sẽn be KÃMPTƖ komindã pʋgẽ, tɩ b na n sɩng “porze“ ning sẽn na n sõng ninbuidã tɩ b paam ko-yɩlgemdã b sẽn boond tɩ “Peyaeya“ (PAEA). Tʋʋmdã yɩɩ minisr ning sẽn geta kooma la yɩlgemda yelle […]
Wakat sẽn wat pʋgẽ perzidã Rok Kaboor na n ti kaaga “Arabɩ Sawudɩt“ rãmba
Tʋl-nif kiuug rasem 18 yʋʋm 2019 soabã, tẽnga taoor soab reega “Arabɩ Sawudit“ tẽnga nõ-rɛɛs sẽn be Burkĩna Faso wã, Kosyam na-zakã pʋga . A Walɩd BƐN Abdul Al sud wilgame ti bãmb wa n na taasa perzidã Rok Kaboor Arabɩ sawudit tẽnga naab sũur koeese, koeesã pʋgẽ Arabɩ tẽnga Naab kosa Burkĩna Faso tẽnga […]
Kagdinaal Filip WEDRAOOG kõ pak kibsã koɛɛga
Yaa sẽn sẽn sɩng ne tom-pɛglem arbã, la kirisneba kẽ nõ-loe kasẽng pʋgẽ. Nõ-loe kaseng kãnga baasda ne pak kibsã. Rẽn n so tɩ tʋl nif kiuug rasem 17 yʋʋm 2019 soabã, Kagdinaal Filip seg kiba kɩtbã “Arsevese” b zakẽ wã, tigsgã roogẽ sẽn na n yɩlẽ tɩ b sõng tɩ koeesã t’a Burkĩna Faso […]
Perzidã Rok Kaboor wilgame t’a wʋma a Bilɛs Kõmpaoor yam yãkrã
Minisr nĩng sẽn get kibayã kɩsg yelle, n le yaa gofneema nõ-rɛs yiisa koeeg n wilg ti burkĩna faso tẽnga taoor soab wilgame t’a wʋma a Bilɛs Kõmpaoor yam yãkrã . Sẽn tu ne a sẽn gʋls sebre, a Bilɛs Kõmpaoor sẽn yaa Burkĩna Faso na-kʋdrã wilgame ti sẽn sing ne yʋʋm 2016 soabã teka, […]
Burkĩna Faso ne Tirki maana nug tikri
Tʋʋl-nif kiuug rasem 11 yʋʋm 2019 soabã, perzidã Rok Kaboor talla tʋʋm ne Tirki tẽnga naab a Resɛp Tayɩp Erdogan. Yaa nug tiksa sẽn kẽed ne tʋʋm no beda, yõ-koglgã, n le Tẽns a yiibã Televisẽo rãmb tʋʋmd n tar wɛɛngẽ. Perzidã Rok Kaboor zẽka koeeg n pʋʋs sodaasã tẽnsa a yiibã tab-kaor yɩll poore […]
Naab a Zɩɩdwẽnd tõodo limor piig la a nu soaba
1-Lagemymalgre, a wakatẽ wã, mitbã ra pĩn n togsame. Naab a Zɩɩdwẽnd kambã zoeta kũ-miig kʋʋr maanego, tɩ b ka sʋkda a bukr ye. Kũ-miig sã n kẽ zak pʋga, a pa yit ye. Ned sã n bẽ n ki, a kẽnda yaab-rãmbẽ, n tɩ wilg a kẽnd võore. Pasʋkentɩgba, yaab-rãmb gãdame tɩ rogem yaa […]
Perzidã Rok Kaboor siga Tirki
Na-zakẽ kiba-kɩtbã yiisa mooneg koɛɛg n wilg tɩ tẽngã taoor soab na n zĩnda Tirki tẽngã sẽn sɩng ne tʋʋl-nif kiuug rasem a 9 n t’a a rasem 11 yʋʋm 2019 soabã. Tẽngã taoor soab na n pɩʋʋga Istãnbuli, la Ãnkara. A na n sega Burkina Faso kamb sẽn be Tirki soolmẽ. Yaa wakat me […]


text:
Tõnd nin-sabls tẽns sĩnim maandbã, sega taab Waogdgo n na n maan wã Fɛspako naoor 26 soabã tigri. Tigrã yĩnga, b sigla sõasg wao-fugdg kiuug rasem 25 wã n na n gom nin-sabls tẽng sĩnma wã beoog vɩɩm yelle. Tʋʋmdã sigindb wilgame tɩ yaa tigsga, b sẽn na n tigim sĩnim maandb buud toor-toore, kom-bɩɩb […]
Mois : février 2019
Naab a Zɩɩd wẽnd tõod limor a wɛ soaba
1. Lagemymalgre, Wẽnd gomda ne b kambã yel-bãna la yel-soalem pʋgẽ. Lagemymalgre, m ket n tẽegda foo. M tẽegd-f lame, tɩ tõnd yaab-rãmb sẽn wa n ket b sɩd zĩigẽ, Wẽnnaam ra ka zãr ne-b ye. Ãdem bil fãa tara Wẽnnaam minim sẽn teesdẽ. Kẽer Wẽndã minim tũuda rũmsã manesmẽ, ninsaalbã, wall tɩɩsã, bɩ we-rũmsã […]
Sinma wã reem dɛɛmdb segd n paama ziir n paase
Rasem a naas loogr poore, Fɛspako sẽn paka a kʋɩlens Burkĩna Faso na-tẽnga pʋga, tẽnga neng teemame. Bala, neb wʋsg yii zamaan-zẽns n wa. Tʋʋmdã paka zãma katɛk taoore Ɛstad Yisufu Zozɛf Konombo. Rẽ loogr poore, yaa sinim dot katɛka, n deegd nin-buiid n gũud tʋʋlg kiuug rasem a 2 sẽn wata, tigrã pagbo. Badaar la […]
Zamaan na gãand bãan yaa bi-bɩɩg fãa tʋʋm-pakre
Wao-fugdg kiuug rasem 22 n ta a rasem 23 yʋʋm 2019 yʋʋmdã, sull ning b sẽn boond tɩ ( muvmã Salom) kõ kom-bɩɩbãyii Burkĩna Faso Diyosɛs rãmba, la komind dãmb toor-toor kom-bɩɩba, n kõ b zãmsgo zamaan na gãand bãanã wɛɛngẽ. Zãmsgã maana ne kom-bɩɩb sõor na ta pisopoe sẽn, be tũudum buud toor-toor pʋga. […]
Burkĩna Faso buudã goam gʋlsdb paama Lozizɛll « Bloom » zãmsgo
Tõnd nin-sabls tẽnsẽ, la dũni wen-vʋɩɩs a naasã pʋgẽ, sẽn gʋlsdb seb-karemdsã ne b buudã goama ra tara ninbãaneg wʋsgo, b sɛbã na tõog n yit wakat fãa . Yaa rẽ tɩ wao-fugdg kiuug rasem 18 n ta a rasem 21 yʋʋm 2019 soabã, ãndũni wã sull kaseng ning sẽn get buudã goam sɛb yiisg […]
Fɛspako yʋʋm 2019 soabã tigr soglg n saame
Nin-sabls tẽnsẽ sinma la televisẽo de Wagadugu wã tigri, tɩ b boond tɩ « Fɛspako ». Fɛspako yʋʋm 2019 soabã tigr tẽegda naoor 26 soab tigri. Tigrã na n sɩnga Waogdg wao fugdg kiuug rasem 23 n tãag tʋʋlg kiuug rasem a 2 daare. Fɛspako na n kell n maana a sɩngrã yʋʋm 50 tẽegre. Yaa rẽ […]
BEBEDEA ne SEYƐSE maana tʋʋmd-n-taar nug tika
BEBEDEA tʋʋm naoorã taoor soaba a Wahabu Baara ne a Vigtoor Sanu sẽn ya Seyɛse tʋʋm-noor ninga sẽn get tʋʋmd-n_taarã la soayã kũun yell taoor soabã maana tʋʋmd-n-taar nug tikr wao-fugdg kiuug rasem 21 yʋʋm 2019 soabã. Nug-tikrã, yaa sẽn na n kogl kʋdemdã, la kibayã kũun doto seyɛse tʋʋmdã pʋgẽ. Nug-tikrã, yaa yʋʋm a […]
Buudã goam gʋlsdb sega taaba
Buudã goam gʋlsdb sega taab Waga Ramada Otɛlle, n na n zĩnd ne taab rasem a naase, n maan zãmsgo, sẽn kẽed ne b sɛbã motg masĩnã zugu. Yaa tʋʋmd te-paalle,b sẽn tar n maand montaasã, la gʋlsd fãa na n paam a bãngre, n tõe n yiisd a sɛba, yẽ meng a toore. Gʋlsd […]
Radyo Ave Marya maana a yʋʋm 25 kibsa
Yaa yʋʋm 1993 soabã, la Waogdg tiugung roogã paam a pipi Radyo. Rat n yeel tɩ yʋʋm 25 rõanda. Rẽ n so tɩ b yãk wao-fugdg kiuug rasem 17 yʋʋm 2019 soabã n na n maan yʋʋm 25 wã tigri. Yʋʋm 25 wã tigr yĩnga, b maana bark pʋʋsg mees Waogdg Wẽn_do-kasenga pʋga. Tig-tẽegr gom-zug […]
Naab a Zɩɩd wẽnd tõod limor a nii soaba
1.Lagemymalgre, d sã n ka na n solg taab sɩdã zĩiga, tɩ yaa Wẽnnaam tõog yell la d na n gome ninsaal roga ne sõmblem. Yaa rẽ n so t’a segd n tʋm n pids a sõmblmã, n paam n yɩ Wẽnnaam neba. Lagemymalgre, yaab-rãmb sẽn wa n ket b sɩd zĩigẽ, Wẽnnaam ra ka […]


text:
Tiugung katolik tẽedbã maana b yũũmdã tẽeb so-toak Yagem tãngã zugu. Yɩɩ hatã, wao-fugdg kiuug rasem a naasã raare, yũũm 2018 yũũmdâ. Pũũsgã sɩd yɩɩ zãma katɛk nɩfẽ. Zamã katɛkã tigsa taaba, n na n maan b tẽeb so-toaka, la b koos b ma a Maryam sõng sõngre. Musoyẽer Serafẽ Roamba Kugpɛɛl tiungungã roog ba […]
Mois : février 2018
Yam dɩkda to nengẽ
Yam dɩkda to nengẽ Sull ning gofneem sen zing t’a get nin-buiidã na zems taabã taoor soab paalg ne a poorẽ dãmb kaaga Moog naab a Bãoogo. Burkina Faso, tẽngã zãadb zĩnga sulli, tɩ b ges nin-buiidã na zems taab sẽn kẽed ne politikã miuung yʋʋma noore. Sullã tũũmde, ya a yẽs ne nin-buiid nins […]
Poll Siis logtor yirã paama mobilli
Poll Siis logtor yirã paama mobilli Wao-fugdg kiuug rasem a 3 daare, yũũm 2018 yũũmdã, Sewull tẽng logtor yir yũũr sẽn boond tɩ « Sẽte maari» kõo Poll siis logtor yirã bãad rãmb rɩkr mobill paalle. Kũunã yaa wilgd Waodg diyosɛɛsã ne Sewull diyosɛsã zood singre. Kũunã yɩɩ Kardinall Ãndre Yeoom Soo Yũng n dɩk kũlen-biisã n ning […]
Bienvenue dans notre espace Raâmdé!
Ici c’est la promotion des journaux en langues…..


text:
Minisr ning sẽn get leebgã la nus-tʋʋma yell talla sɛga kiba-kɩtbã Sigr kiuug rasem pisi la a wɛ yʋʋm 2020 pʋgẽ. B yũu koom ne taaba, la b sõs tẽngã laog taoor kẽnd wɛɛngẽ, Waogdgo Seyao wã zakẽ. Minisr a Rʋʋna KABOOR sõsa tõnd koodã biisi, la tɩɩsã biis b sẽn saagd n na n […]
Mois : juin 2020
« Bukl di Muhund » soolmẽ rog-n-mik nanambsã sull tɩ kaaga perzidã Rok KABOOR Kosyam
Sigr kiuug rasem 27 yʋʋm 2020 soabã, Bukl di Muhund reezẽo wã rog-n-mik nanambsã sull b sẽn boond tɩ « MASATÕ » wã tɩ kaaga Burkĩna Faso tẽngã taoor soab Kosyam. Yaa Dedugu, Toma, Safane, Nuuna, Toeni, Di, Durum, Barani, Bormo, solenzo, la Uri tẽnsã namabs n sẽn zẽk b naoor n wa perzidã Rok KABOOR […]
Waogdg meeri kasengã kõ a bugum yir sodaasã tʋʋm-teedo
Sigr kiuug rasem pisi la a nu yʋʋm 2020 pʋgẽ, Waogdg Meeri kasengã sõnga a bugum yir sodaasã tʋʋm-teedo. Yʋʋm sẽn dat n ta pisi la a nu woto, Waogdg Meeri kasengã ne Fãrãnse Liyão tara zoodo. Zoodã sabaab kɩtame t’a bũgum yir tʋm-tʋmd-kʋda maan b lagem-n-taar sulli, tɩ b boond tɩ Asosɛsẽo Faso Fe. […]
A Rok Mark Kiristẽ KABOOR reega Zapõ tẽngã no-rɛɛsa
Zapõ tẽnga no-rɛɛs a Tamotsu IKEZAKI sega perzidã Rok KABOOR Kosyam. Seg taabã võore, yaa sẽn n kẽed ne a tʋʋmdã sẽn sa a Burkĩna Faso ka, t’a sedg n lebe. A wilgame tɩ yaa Burkĩna Faso ne Zapõ tẽnga zoodã na kẽng taoore, a sẽn zĩnd yʋʋm a tãabã, pʋg gɛɛla la b maan […]
Bãad rãmb mobila 185 la b rɩk n kõ Komind dãmbã.
Sigr kiuug rasem 23 yʋʋm 2020 soabã, gofneem rɩka bãad rãmb mobila 185 n na kõ Burkĩna Faso Komind dãmba. Kũunã yaa tẽngã taoor soab sẽn da pʋlem a naamã logom wakat t’a na n kõo bãad rãmb mobila 300, tɩ b sõng ne bãad rãmb rɩkr wɛɛngẽ. Bãmb 300 wã 185 n zoe n […]
Asosɛsẽo Burkĩn-bi Baara tara tigs-kasenga
Sigr kiuug rasem pisi la a tãabo yʋʋm 2020 pʋgẽ, Asosɛsẽo Burkĩn-bi Baara talla sɛk ne kiba-kɩtbã Laglnaab zakẽ wã Waogdg kaanẽ. Yaa tigs-kaseng b sẽn seg taab n na n maan ne Burkĩna Faso babs piig la a tãabã, la porvẽes rãmb pis-naas la a nu wã pʋga, neb nins sẽn kood Mongbindã, tɩ […]
Perzidã Rok KABOOR tɩ gesa Kãnsɛɛrã bãad-rãmb tɩbsg zĩiga
Sigr kiuug rasem 20 yʋʋm 2020 soabã, Burkĩna tẽngã taoor soab tɩ gilgame n gesa kãnsɛɛrã tɩbsg roog b sẽn n me Bogdg logtor yirã pʋgẽ. Yɩɩ tʋʋl-nif kiuug yʋʋm 2019 soabã, la b sɩng a roogã meebo. La tɩbsgã ra segd n zoe n sɩnga ro-kãng pʋg rũnda-rũnda. Koronavirisã bãag wa n kɩtame t’a […]
Kibar kɩsg sã n keoose, a wata ne zu-loeese.
Sigr kiuug rasem 19 yʋʋm 2020 soabã Minisr ning sẽn get pagbã, sõng-sõng taabã, ninbãan-zoeere, la zak pʋgẽ vɩɩmã yelle, a Maari Lorãas Marsall Yɩlbʋʋd boola kiba-kɩtbã a Ministɛɛrẽ wã, n wilg a sũur sẽn ka yɩ noogo, ne Owɛnze Ogs Fama sẽn maan a vaeesgo, pagbã la kom-pugli wã vɩɩm, yõ-koglg kaalmã wɛɛngẽ, b […]
Burkĩna Faso tẽnga taoor soab tɩ kaaga sodaasã Gibo
Sigr kiuug rasem 18 yʋʋm 2020 soabã, a Rok Mark Kiristẽ KABOOR tɩ sega tẽn-gãand-bãana rãmb Gibo soolmẽ wã. Yɩɩ wakat a pẽg-ba, b sẽn yas wĩndg la yʋng n zabd ne nin-wẽnsã soolmã pʋg be. A kell n sega sodaasã taoor dãmb sẽn be reezẽo wã pʋgẽ, n kelg zu-loees nins b sẽn tare. […]
« ƐNTEDE » Pagtɩ wã taoor dãmb kẽer be Bãens roogo
Sẽn tũ ne koees sẽn da yi rasma yiibã vʋsem sẽn n loogã n wilg tɩ pagb la b yi ne Waogdg ne gofneema mobillã na n tall n kẽng Ziyãare solmẽ n wã tɩ b na n tɩ gʋls b yʋy votã sebr zugu. Pagtɩ nĩnga b sẽn n boond tɩ « ƐNTEDE » wã sẽn […]


text:
Wãn to la yãmb sigl y tigimsã?
Kãsem-dãmb sull n get nebã yell tiging fãa pʋgẽ. D tara tigims sula, tɩ sull fãa tõe n ta tigims 20. Tigims sul sã n ta bãmb 10, yaa distrik. Yʋʋmd pʋgẽ, d tara kãsem-dãmb sẽn gilgd n kaagd tigimsã, tɩ d boond-b tɩ tigims sul yel-gɛtba.
Yaa Siglgã taoor lʋɩtb Sull neb sẽn sɩng n tũud a Zeova hal sẽn kaoosã, n get tɩ b yiisd sɛb sẽn tik Biiblã, n zãmsd nebã Wẽnnaam daabã, la b kõt saglse. B tʋmda tõnd biru-kãsemsã sẽn be Burkilin Niuyork soolmẽ wã.—Tʋʋmã 15:23-29; 1 Tɩmote 3:1-7.


text:
Sogsg nebã sẽn wae n sokd a Zeova Kaset rãmbã zugu
A Zeova Kaset rãmbã paamda ligdã yɛ n tʋmd b tʋʋmã?
Bao-y n bãng-y a Zeova Kaset rãmbã sẽn maand to-to tɩ b koɛɛgã mooneg paamd pãnga, baa b sẽn pa reegd piig pʋɩɩr wall b pɩʋʋgd ne lepr n kot ligd b tigissã sasa wã.
A Zeova Kaset rãmbã paamda ligdã yɛ n tʋmd b tʋʋmã?
Bao-y n bãng-y a Zeova Kaset rãmbã sẽn maand to-to tɩ b koɛɛgã mooneg paamd pãnga, baa b sẽn pa reegd piig pʋɩɩr wall b pɩʋʋgd ne lepr n kot ligd b tigissã sasa wã.
A Zeova Kaset rãmbã tẽeda a Zeezi bɩ?
Bao-y n bãng-y bũmb ning sẽn kɩt tɩ kiris-ned hakɩɩk segd n tẽ a Zeezi wã.
Bõe n paam a Zeova Kaset rãmbã, Nazi-rãmbã sẽn wa n kʋʋd Zʋɩf-rãmbã sasa?
Tõe tɩ sokrã leoor na n linga yãmba.
A Zeova Kaset rãmbã tẽeda a Zeezi bɩ?
Bao-y n bãng-y bũmb ning sẽn kɩt tɩ kiris-ned hakɩɩk segd n tẽ a Zeezi wã.
A Zeova Kaset rãmbã tẽedame tɩ bãmb tũudmã bal la tũudum hakɩɩk bɩ?
Rẽ yĩnga a Zeezi yeelame tɩ tũudum wʋsg n be n tõe n sõng ned t’a paam vɩɩm sẽn kõn sa wã bɩ?
A Zeova Kaset rãmbã tagsdame tɩ yaa bãmb bal n na n paam fãagr bɩ?
Biiblã wilgda neb nins sẽn na n paam sor n wilg b sã n data fãagre.
A Zeova Kaset rãmbã tagsda wãn ne tũudum a taabã?
Bao-y n bãng-y bũmb ning sẽn kɩt tɩ kiris-neb hakɩɩkã pa kis nebã.
Bõe yĩng t’a Zeova Kaset rãmbã pa reegd zɩɩm?
Neb wʋsg tara tags-kɛg a Zeova Kaset rãmbã zugu, la b sẽn pa reegd zɩɩmã. Bao-y n bãng-y sɩdã rẽ wɛɛngẽ.
A Zeova Kaset rãmbã tẽedame tɩ Wẽnnaam naana bũmb fãa rasem a yoob pʋgẽ, tɩ raar fãa kaoos lɛɛr 24 bɩ?
Rẽ yĩnga yãmb miime tɩ neb kẽer n tẽed tɩ Wẽnnaam n naan bũmb fãa, tɩ b tagsgã yaool n pa zems ne Biiblã sẽn yetã bɩ?
A Zeova Kaset rãmbã tẽeda Biiblã babg ning b sẽn da gʋls ne ebre wã bɩ?
Biiblã babg n be n pa le tar yõod bɩ? Bao-y n bãng-y Biiblã kibay sẽn tõe n naf kiris-nebã to-to, la sagls sẽn be Biiblã babg ning b sẽn da gʋls ne ebre wã pʋgẽ.
Bõe yĩng t’a Zeova Kaset rãmbã pa tũnugd ne pikã n pʋʋsdẽ?
Tõnd a Zeova Kaset rãmbã me yaa kiris-neb la d pa tũnugd ne pik n pʋʋsdẽ ye. Bõe yĩnga?
Bõe yĩng tɩ d sakd tɩ b boond tõnd t’a Zeova Kaset rãmba?
Bao-y n bãng-y tõnd yʋʋrã sẽn yit zĩig ningã.
Ãnd n lugl a Zeova Kaset rãmbã tũudmã?
A Charles Taze Russell pa lugl tũudum paall ye.
A Zeova Kaset rãmbã paamda ligdã yɛ n tʋmd b tʋʋmã?
Bao-y n bãng-y a Zeova Kaset rãmbã sẽn maand to-to tɩ b koɛɛgã mooneg paamd pãnga, baa b sẽn pa reegd piig pʋɩɩr wall b pɩʋʋgd ne lepr n kot ligd b tigissã sasa wã.
A Zeova Kaset rãmbã yaooda piig pʋɩɩr bɩ?
A Zeova Kaset rãmbã yãkda ligd takɩ ned fãa sẽn tog n kõ bɩ?
A Zeova Kaset rãmbã yaooda b taoor dãmbã bɩ?
B taoor dãmbã tara waoogr yʋy bɩ? Ãnd n tõe n lebg kãsem-soaba?
A Zeova Kaset rãmbã tũudmã pʋgẽ, pagbã moonda koɛɛgã bɩ?
Wãn to la pagba kẽesd b toog koɛɛgã a Zeova kaset rãmbã sẽn moond dũniyã gill zugã pʋgẽ?
Wãn to la a Zeova Kaset rãmbã sigl b tigimsã?
Bao-y n bãng-y d sẽn maand to-to n paamd sagls sẽn tik Biiblã.
Bõe yĩng t’a Zeova Kaset rãmbã moond koɛɛgã zak-zaka?
Bao-y n bãng-y-yã a Zeezi sẽn yeel a karen-biisã tɩ b maan bũmb ningã.
A Zeova Kaset rãmbã tagsdame tɩ koɛɛgã mooneg zak-zakã n na n kɩt tɩ b paam fãagr bɩ?
Bao-y n bãng-y tõnd sẽn tagsd fãagrã wɛɛngẽ, la ned sẽn tõe n paam rẽ to-to.
Bõe yĩng t’a Zeova Kaset rãmbã sõsd ne neb sẽn zoe n tar tũudum?
Bõe n kɩt tɩ tõnd sõsd ne neb sẽn zoe n tar tũudum?
Zãms ned Biiblã rat n yeelame tɩ bõe?
Bao-y n bãng-y sogsg kẽer leoor nebã sẽn sokd tõnd sẽn zãmsd nebã Biiblã to-to wã zugu.
A Zeova Kaset rãmbã tʋmda misioneer tʋʋm bɩ?
Ãnd dãmb n tʋmd misioneer tʋʋmde, la bõe yĩnga? B paamda zãmsg n tõe n tʋm tʋʋm-kãng bɩ?
A Zeova Kaset rãmbã tũudmã pʋgẽ, pagbã moonda koɛɛgã bɩ?
Wãn to la pagba kẽesd b toog koɛɛgã a Zeova kaset rãmbã sẽn moond dũniyã gill zugã pʋgẽ?
Bõe yĩng t’a Zeova Kaset rãmbã boond b sẽn tigimd taab zĩig ningã tɩ “Rĩung roogo”?
Bao-y n bãng-y d sẽn boond d tigissã zĩig t’a “Zeova Kaset rãmbã Rĩung roogã” sẽn tikẽ, la bũmb ning sẽn kɩt tɩ d sak yʋʋrã.
Bõe yĩng t’a Zeova Kaset rãmbã pa tũnugd ne pikã n pʋʋsdẽ?
Tõnd a Zeova Kaset rãmbã me yaa kiris-neb la d pa tũnugd ne pik n pʋʋsdẽ ye. Bõe yĩnga?
A Zeova Kaset rãmbã tẽeda Biiblã babg ning b sẽn da gʋls ne ebre wã bɩ?
Biiblã babg n be n pa le tar yõod bɩ? Bao-y n bãng-y Biiblã kibay sẽn tõe n naf kiris-nebã to-to, la sagls sẽn be Biiblã babg ning b sẽn da gʋls ne ebre wã pʋgẽ.
Bõe n paam a Zeova Kaset rãmbã, Nazi-rãmbã sẽn wa n kʋʋd Zʋɩf-rãmbã sasa?
Tõe tɩ sokrã leoor na n linga yãmba.
Bõe yĩng t’a Zeova Kaset rãmbã pa kẽesd b toog zab pʋsẽ?
Dũniyã gill zugu, nebã miime t’a Zeova Kaset rãmbã pa kẽesd b toog zab pʋsẽ ye. Bao-y n bãng-y bũmb ning sẽn kɩt tɩ d maand woto.
A Zeova Kaset rãmbã sõngda neb nins sabab-wẽns sẽn paamã bɩ?
Bao-y n bãng-y tõnd sẽn sõngd d tẽed-n-taasã la neb a taab sabab-wẽns sẽn paamã to-to.
A Zeova Kaset rãmbã sakdame tɩ b tɩp b bɩ?
Neb kẽer tẽedame t’a Zeova Kaset rãmbã pa sakd tɩbsg ye. Yaa sɩd bɩ?
Bõe yĩng t’a Zeova Kaset rãmbã pa reegd zɩɩm?
Neb wʋsg tara tags-kɛg a Zeova Kaset rãmbã zugu, la b sẽn pa reegd zɩɩmã. Bao-y n bãng-y sɩdã rẽ wɛɛngẽ.
A Zeova Kaset rãmbã tagsg yaa bõe karengã wɛɛngẽ?
Yaa Biiblã sagl-bʋs la a Zeova Kaset rãmbã tũuda, b sã n dat n yãk yam karengã wɛɛngẽ?
A Zeova Kaset rãmbã gɩdgame tɩ b ra ges filim kẽere, bɩ b ra karem sɛb wall b kelg mizik kẽer bɩ?
Sagl-bʋs zut la kiris-ned tõe n bʋgs n tõog n yãk reem tɩ zemse?
Bõe yĩng t’a Zeova Kaset rãmbã pa maand Nowɛlle?
Baa neb wʋsg sẽn mi Nowɛll sẽn yitẽ wã, b baas n maandame. Bao-y n bãng-y a Zeova Kaset rãmbã sẽn pa maand Nowɛllã võore.
Bõe yĩng t’a Zeova Kaset rãmbã pa maand Pakã?
Neb wʋsg tagsdame tɩ Pakã yaa kiris-neb tigri. Bõe yĩng t’a Zeova Kaset rãmbã pa maand rẽ?
A Zeova Kaset rãmbã yaa kiris-neb bɩ?
Ges-y bũmb ning sẽn kɩt tɩ tõnd yaa toor ne tũudum a taab nins sẽn yet tɩ b yaa kiris-nebã.
A Zeova Kaset rãmbã yaa Etazĩni tũudum bɩ?
Bao-y n bãng-y bũmb a naas tõnd siglgã zugu.
A Zeova Kaset rãmbã yiisda neb nins sẽn pa le yaa b tũudmã nebã b sʋk bɩ?
Wakat kẽere, yaa tɩlɛ tɩ b yiis ned tigingã pʋgẽ, tɩ sõng-a t’a bao n lebs n paam a Zeova zoodo.